2004R1973 — SK — 01.01.2008 — 011.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

Zmenené a doplnené:





Opravené a doplnené:









▼B

NARIADENIE KOMISIE (ES) č. 1973/2004

z 29. októbra 2004,

ustanovujúce podrobné pravidlá uplatňovania nariadenia Rady (ES) č. 1782/2003 o schémach podpory stanovených v hlavách IV a IVa tohto nariadenia a využití pozemkov vyňatých z produkcie na výrobu surovín

OBSAH Kapitola 1 Pôsobnosť a všeobecné ustanovenia Kapitola 2 Prémie za osobitú kvalitu pre tvrdú pšenicu Kapitola 3 Prémie na bielkovinové plodiny Kapitola 4 Špecifická platba pre plodiny za ryžu Kapitola 5 Platba na plochu na orechy Kapitola 6 Podpora na škrobové zemiaky Kapitola 7 Prémie pre mliečne farmy a doplnková platba Kapitola 8 Podpora pre energetické plodiny Oddiel 1 Definície Oddiel 2 Použitie surovín Oddiel 3 Zmluva Oddiel 4 Reprezentatívne výnosy, dodávka surovín a množstvá na dodanie Oddiel 5 Podmienky vyplatenia pomoci Oddiel 6 Povinnosti nákupcov a prvých spracovateľov Oddiel 7 Osobitné pravidlá týkajúce sa používania surovín vo vlastnom podniku Oddiel 8 Voliteľný systém schvaľovania Oddiel 9 Overovanie Kapitola 9 Špecifická regionálna pomoc pre plodiny na ornej pôde Kapitola 10 Pomoc pre osivo Kapitola 11 Platba na plochu pre plodiny na ornej pôde Oddiel 1 Všeobecné ustanovenia týkajúce sa oprávnenosti platby na plochu pre plodiny na ornej pôde Oddiel 2 Osobitné ustanovenia týkajúce sa niektorých plodín na ornej pôde Oddiel 3 Základné výmery, referenčné výnosy a stropy Oddiel 4 Vyňatie pôdy z produkcie Oddiel 5 Záverečné ustanovenia Kapitola 12 Prémie na ovce a kozy Oddiel 1 Priame platby Oddiel 2 Limity, rezervy a prevody Oddiel 3 Doplnkové platby Oddiel 4 Všeobecné ustanovenia Kapitola 13 Platby za hovädzie a teľacie mäso Oddiel 1 Špeciálne prémie (článok 123 nariadenia (ES) č. 1782/2003) Oddiel 2 Prémie za zníženie sezónnosti (článok 124 nariadenia (ES) č. 1782/2003) Oddiel 3 Prémie za dojčiace kravy (články 125 až 129 nariadenia (ES) č. 1782/2003) Oddiel 4 Ustanovenia spoločné pre špeciálne prémie a prémie za dojčiace kravy Oddiel 5 Prémie za porážku (článok 130 nariadenia (ES) č. 1782/2003) Oddiel 6 Doplnkové platby (články 133 až 136 nariadenia (ES) č. 1782/2003) Oddiel 7 Všeobecné ustanovenia Oddiel 8 Prechodné a záverečné ustanovenia Kapitola 14 Schéma jednotnej platby na plochu Kapitola 15 Doplnkové národné priame platby Kapitola 15a Oddelená platba na cukor Kapitola 16 Využitie pôdy vyňatej z produkcie na produkciu surovín Oddiel 1 Definície Oddiel 2 Zmluva Oddiel 3 Zmena a doplnenie alebo vypovedanie zmluvy Oddiel 4 Reprezentatívne výnosy a množstvá na dodanie Oddiel 5 Podmienky platby pomoci Oddiel 6 Zmluva a povinnosti Oddiel 7 Záruky Oddiel 8 Doklady pre predaj, prevod dodávku do iného členského štátu alebo vývoz Oddiel 9 Kontroly Oddiel 10 Vylúčenie zo schémy a oznámenia Kapitola 17 Pomoc na plochu pre chmeľ Kapitola 17a Platby za bavlnu v závislosti od úrody Kapitola 17b Pomoc na olivové háje Kapitola 17c Pomoc na tabak Kapitola 17d Prechodné platby na ovocie a zeleninu a prechodná platba na mäkké ovocie Kapitola 18 Záverečné ustanovenia







KOMISIA EURÓPSKYCH SPOLOČENSTIEV so zreteľom na Zmluvu o založení Európskeho spoločenstva, so zreteľom na Akt o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, a najmä na jeho prvý odsek článku 41, so zreteľom na nariadenie Rady (ES) č. 1782/2003 z 29. septembra 2003, ktoré ustanovuje spoločné pravidlá pre schémy priamej podpory v rámci spoločnej poľnohospodárskej politiky a ustanovuje niektoré podporné schémy pre farmárov a mení a dopĺňa nariadenia (EHS) č. 201C/93, (ES) č. 1452/2001, (ES) č. 1453/2001, (ES) č. 1454/2001, (ES) č. 1868/94, (ES) č. 1251/1999, (ES) č. 1254/1999, (ES) č. 1673/2000, (EHS) č. 2358/71 a (ES) č. 2529/2001 ( 1 ), a najmä na jeho článok 110 a článok 145, písmená c), d), e) a f), keďže: (1) hlavami IV a IVa nariadenia (ES) č. 1782/2003 sa zavádzajú niektoré podporné schémy pre farmárov. Implementačné pravidlá niektorých z týchto schém už boli stanovené nasledujúcimi zákonmi: nariadenie Komisie (EHS) č. 1686/72 z 2. augusta 1972 o určitých podrobných pravidlách pomoci pre osivá ( 2 ), nariadenie Komisie (EHS) č. 1445/76 z 22. júna 1976, ktorým sa určujú rôzne odrody Lolium perenne L. ( 3 ), nariadenie Komisie (ES) č. 1644/96 z 30. júla 1996 stanovujúce podrobné pravidlá poskytovania pomoci pre strukoviny ( 4 ), nariadenie Komisie (ES) č. 609/1999 z 19. marca 1999 stanovujúce podrobné pravidlá poskytovania pomoci producentom chmeľu ( 5 ); nariadenie Komisie (ES) č. 2316/1999 z 22. októbra 1999 stanovujúce podrobné pravidlá uplatňovania nariadenia Rady (ES) č. 1251/1999, ktorým sa stanovuje systém podpory pre producentov určitých plodín na ornej pôde ( 6 ), nariadenie Komisie (ES) č. 2342/1999 z 28. októbra 1999 stanovujúce podrobné pravidlá uplatňovania nariadenia Rady (ES) č. 1254/1999 o spoločnej organizácii trhu s hovädzím a teľacím mäsom, čo sa týka schémy ( 7 ) prémií, nariadenie Komisie (ES) č. 2461/1999 z 19. novembra 1999 stanovujúce podrobné pravidlá uplatňovania nariadenia Rady (ES) č. 1251/1999, čo sa týka využitia pôdy vyňatej z produkcie na produkciu surovín ( 8 ), nariadenie Komisie (ES) č. 2550/2001 z 21. decembra 2001 stanovujúce podrobné pravidlá uplatňovania nariadenia Rady (ES) č. 2529/2001 o spoločnej organizácii trhu s ovčím a kozím mäsom v súvislosti so systémami prémií a meniace a doplňujúce nariadenie (ES)č. 2419/2001 ( 9 ), nariadenie Komisie (ES) č. 2199/2003 zo 16. decembra 2003 stanovujúce prechodné opatrenia na uplatnenie v roku 2004, nariadenia Rady (ES) č. 1259/1999 pokiaľ ide o systém jednotnej platby na plochu pre Českú republiku, Estónsko, Cyprus, Lotyšsko, Litvu, Maďarsko, Maltu, Poľsko, Slovinsko a Slovensko ( 10 ), nariadenie Komisie (ES) č. 2237/2003 z 23. decembra 2003 stanovujúce podrobné pravidlá uplatňovania schém podpory stanovených v hlave IV nariadenia Rady (ES) č. 1782/2003, ktorým sa stanovujú spoločné pravidlá schém priamej podpory v rámci spoločnej poľnohospodárskej politiky a ktorým sa zavádzajú niektoré schémy podpory pre farmárov ( 11 ). V záujme prehľadnosti práva Spoločenstva, je vhodné tieto zákony zrušiť a nahradiť ich jedným nariadením, ktoré stanovuje implementačné pravidlá pre všetky tieto schémy, ktoré bude uplatniteľné od 1. januára 2005; (2) s cieľom zabezpečiť účinnú správu týchto schém by platby na plochu mali byť obmedzené na určité oblasti a mali by byť stanovené podmienky ich uplatnenia; (3) Malta má veľmi veľký počet malých fariem s rozlohou menšou ako 0,3 ha. Na to, aby sa zabránilo vylúčeniu mnohých farmárov na Malte z priamych platieb založených na ploche, by mala byť minimálna rozloha na uplatnenie priamych platieb založených na ploche na Malte stanovená na 0,1 ha a na roky 2005 a 2006, by mala byť Malte povolená výnimka z článku 107, odsek 9 nariadenia (ES) č. 1782/2003; (4) osev pôdy z výhradného dôvodu získať oprávnenie na platbu na plochu by mal byť zamedzený. Mali by byť stanovené niektoré podmienky vzťahujúce sa na osev a pestovanie plodín, najmä čo sa týka tvrdej pšenice, bielkovinových plodín a ryže. S cieľom premietnutia rôznorodosti poľnohospodárskej praxe v rámci Spoločenstva by mali by byť dodržiavané miestne normy; (5) mala by byť dovolená iba jedna žiadosť o platbu na plochu vzhľadom na každý pozemok obrobený v danom roku, okrem prípadov, kde je platba na plochu poskytnutá ako dodatok k tej istej plodine alebo k podpore týkajúcej sa produkcie osiva. Platby na plochu môžu byť poskytnuté pre plodiny subvencované na základe schémy spadajúcej do štrukturálnej alebo environmentálnej politiky Spoločenstva; (6) schémy podpory založené na pomoci na plochu stanovujú, aby plocha, na ktorú je podpora požadovaná prekročila maximálnu garantovanú výmeru alebo základné výmery alebo podzákladné výmery, plocha na farmára, na ktorú je požadovaná pomoc bude v danom roku úmerne znížená. Preto je vhodné stanoviť spôsoby a záverečné termíny pre výmenu informácií medzi Komisiou a členskými štátmi za účelom stanovenia koeficientu zníženia a informovania Komisie o plochách, pre ktoré bola podpora vyplatená. Rovnaké ustanovenia by sa mali vzťahovať na zníženie celkovej sumy jednotlivých referenčných množstiev v prípade uplatnenia článku 95, odsek 4 nariadenia (ES) č. 1782/2003; (7) na základe článku 73 nariadenia (ES) č. 1782/2003 je poskytnutie prémií za osobitú kvalitu pre tvrdú pšenicu podmienené použitím určitých množstiev certifikovaného osiva uznaných odrôd v produkčnej oblasti, keďže sú vysokej kvality pre produkciu hrubej pšeničnej múky alebo cestovín. S cieľom zabezpečiť rešpektovanie týchto požiadaviek by mali byť stanovené kritériá pre metódu triedenia odrôd v každom členskom štáte a postupy na určenie zoznamu kvalifikovaných odrôd, ako aj minimálne množstvo certifikovaného osiva, ktoré sa bude používať; (8) krátky čas medzi prijatím nariadenia (ES) č. 1782/2003 a vstupu do platnosti prémie za osobitú kvalitu pre tvrdú pšenicu robí nemožným vypracovanie zoznamu odrôd kvalifikovaných na poskytnutie podpory v roku 2005 podľa navrhnutej metódy triedenia. Preto je potrebné, aby členské štáty stanovili prechodný zoznam založený na výbere bežných odrôd; (9) v niektorých regiónoch sú krmoviny tradične zasiate, z agronomických dôvodov, v zmesi s obilninami. Výsledná úroda je tvorená najmä bielkovinovými plodinami. Na účely poskytnutia prémie za bielkovinové plodiny, by preto mali byť takto osiate plochy považované za plochy bielkovinových plodín; (10) mali by byť stanovené normy pre vlčí bôb a testy na stanovenie, či sú vzorky vlčieho bôbu sladké alebo nie; (11) v záujme účinnosti a dobrej správy schémy pomoci pre orechy by nemala byť poskytnutá podpora na plochu použitá na financovanie okrajových sadov alebo osamotených stromov. Preto by mala byť vymedzená minimálna rozloha pozemku a minimálna hustota stromov v špecializovaných sadoch. Za účelom uľahčenia prechodu medzi existujúcimi plánmi zlepšenia, ktoré skončia neskôr ako zavedenie novej schémy pomoci, je vhodné stanoviť prechodné opatrenia; (12) podmienky výpočtu platby, ako aj špecifickej platby na plodiny pre ryžu nezávisia iba na základnej výmere alebo výmerách stanovených pre každý producentský členský štát, určených nariadením (ES) č. 1782/2003, ale aj na možnom rozparcelovaní týchto základných výmer do podzákladných výmer a na objektívnych kritériách zvolených každým členským štátom na prevedenie tohto rozparcelovania, na podmienkach, za ktorých sú obrábateľné parcely obrábané a na minimálnej rozlohe základných výmer. V tomto dôsledku by mali byť stanovené podrobné pravidlá pre spôsoby vytvárania, správy a obrábania uplatniteľné na základnej výmere a podzákladných výmerách; (13) spozorovanie možného prekročenia základnej plochy uvedené v článku 82 nariadenia (ES) č. 1782/2003 má za následok zníženie špecifickej platby na plodiny pre ryžu. Za účelom stanovenia spôsobov výpočtu takéhoto zníženia by mali byť zadefinované kritériá, ktoré budú zohľadňované, ako aj použiteľné koeficienty; (14) na pokračovanie výplat špecifickej platby na plodiny pre ryžu je potrebné zaslať Komisii určité informácie týkajúce sa obrábania základných výmer a podzákladných výmer. Na tento účel by mali byť stanovené podrobné informácie, ktoré by mali členské štáty oznamovať Komisii, ako aj záverečný termín pre tieto oznámenia; (15) články 93 a 94 nariadenia (ES) č. 1782/2003 stanovujú pomoc farmárom produkujúcim zemiaky určené na výrobu zemiakového škrobu, ktorá je podmienená pestovateľskou zmluvou a je v rámci kvót stanovených v nariadení Komisie (ES) č. 1868/94 z 27. júla 1994 o stanovení systému kvót v súvislosti s produkciou zemiakového škrobu ( 12 ). Preto by mali byť stanovené podmienky pre poskytnutie pomoci a, kde je to vhodné, by mali byť urobené krížové referencie k existujúcim opatreniam týkajúcich sa systému kvót stanoveného v nariadení (ES) č. 1868/94; (16) články 95 a 96 nariadenia (ES) č. 1782/2003 stanovujú prémie v mliekárenstve a doplnkovú platbu, ktoré budú vyplácané producentom. Nariadenie Rady (ES) č. 1788/2003 z 29. septembra 2003 stanovujúce poplatky v sektore mlieka a mliečnych výrobkov ( 13 ) stanovuje špecifické opatrenia v prípade nečinnosti. Preto je vhodné stanoviť, ak fyzická alebo právnická osoba vlastniaca individuálne referenčné množstvo viac nespĺňa podmienky uvedené v článku 5(c) nariadenia Rady (ES) č. 1788/2003 počas obdobia 12 mesiacov predchádzajúcich 31. marcu príslušného roka, vylúčenie zo získania prémie a platby; (17) články 88 až 92 nariadenia (ES) č. 1782/2003 stanovujú nové schémy pomoci pre energetické plodiny, ktoré budú poskytované farmárom. V súlade s nariadením (ES) č. 2461/1999, ktorým je cukrová repa vylúčená z pomoci, by malo byť pestovanie cukrovej repy vylúčené zo schémy pomoci pre energetické plodiny; (18) mali by byť stanovené podmienky oprávnenosti na túto pomoc. Na tento účel by malo byť stanovené, že medzi producentom a prvým spracovateľom musí byť uzavretá zmluva týkajúca sa príslušných poľnohospodárskych surovín. Tiež by mali byť definované podmienky pre prípad, kedy je spracovanie vykonané farmárom na jeho poľnohospodárskom majetku; (19) prví spracovatelia by mali zložiť zábezpeku na ručenie, že suroviny boli spracované na špecifické energetické výrobky, napriek skutočnosti, že pomoc je poskytnutá farmárom, nie spracovateľom. Záruka by mala byť dostatočne vysoká, aby sa zabránilo akémukoľvek riziku, že suroviny budú nakoniec odchýlené od ich určenia. Navyše, za účelom zefektívnenia systému kontrol pre schému, predaje surovín a polotovarov by malo byť pred finálnym spracovaním obmedzené na maximálne dva; (20) malo by byť urobené jasné rozlíšenie medzi povinnosťami žiadateľa, ktoré končia dodaním celkového množstva zozbieraných surovín a povinnosťami týkajúcimi sa prvých spracovateľov, ktoré začínajú pri dodávke a končia finálnym spracovaním surovín na energetické výrobky; (21) niektoré dopravné úkony na území Spoločenstva spojené so surovinami a výrobkami pochádzajúcich z ich spracovania by mali podliehať kontrolám, pri ktorých je požadované použitie kontrolných exemplárov T5, ktoré sú vystavované v súlade s nariadením Komisie (EHS) č. 2454/93 z 2. júla 1993 stanovujúceho ustanovenia na vykonávanie nariadenia Rady (EHS) č. 2913/92, ktorým sa ustanovuje Colný sadzobník Spoločenstva ( 14 ). Malo by byť vykonané nariadenie pre náhradný dôkaz, v prípade, že bol kontrolný exemplár T5 stratený v dôsledku okolností, za ktoré prvý spracovateľ nie je zodpovedný; (22) článok 98 nariadenia (ES) č. 1782/2003 stanovuje zníženie špecifickej regionálnej pomoci pre plodiny na ornej pôde v prípade, že celková suma pomoci prekročí stanovený strop. Preto by mali byť určené spôsoby výpočtu koeficientu zníženia; (23) článok 99 nariadenia (ES) č. 1782/2003 stanovuje možnosti priamej pomoci, ktorá je poskytovaná na produkciu jedného alebo viacerých druhov osiva; (24) táto pomoc môže byť poskytnutá iba pre produkciu základného osiva alebo certifikovaného osiva a tieto produkty by mali byť jasne vymedzené s odvolávkou na smernice o certifikácii a obchodovaní osiva: smernica Rady 66/401/EHS zo 14. júna 1966 o obchodovaní s osivom krmovín ( 15 ), smernicu Rady 66/402/EHS zo 14. júna 1966 o obchodovaní s osivom obilnín ( 16 ) a smernicu Rady 2002/57/EHS z 13. júna 2002 o obchodovaní s osivom olejnín a priadnych rastlín ( 17 ); (25) na umožnenie kontrol by malo byť základné osivo a certifikované osivo vyprodukované na základe zmlúv o pestovaní alebo vyhlásení o pestovaní, ktoré budú pripojené k jednotlivej žiadosti a osivárske zariadenia a pestovatelia by mali byť oficiálne schválení alebo registrovaní. Mali by byť stanovené potrebné opatrenia pre prípady, kedy osivárske zariadenia a pestovatelia z jedného členského štátu pestujú osivo v inom členskom štáte; (26) z administratívnych dôvodov by mala byť pomoc, v každom členskom štáte, poskytnutá iba na produkty z úrody na území tohto členského štátu; (27) na základe prílohy XI k nariadeniu (ES) č. 1782/2003, je podpora pre produkciu poskytnuteľná pre základné a certifikované osivo odrôd Cannabis sativa L. s obsahom tetrahydrokanabinolu nepresahujúceho 0,2 %. Aby sa zabezpečilo jednotné uplatnenie pravidiel pre poskytovanie pomoci v rámci Spoločenstva, zoznam odrôd Cannabis sativa L., kvalifikovaných na pomoc stanovenú v prílohe II nariadenia Komisie (ES) č. 796/2004 z 21. apríla 2004 stanovujúceho podrobné pravidlá pre krížovú zhodu, moduláciu a spoločnú správu a systém kontrol podľa nariadenia Rady (ES) č. 1782/2003, ktoré stanovuje spoločné pravidlá pre schémy priamej podpory v rámci spoločnej poľnohospodárskej politiky a stanovuje určité podporné schémy pre farmárov ( 18 ), by mal byť použitý na tento účel; (28) v článku 108 nariadenia (ES) č. 1782/2003 sú zadefinované pozemky, ktoré sú kvalifikované na platby na plochu pre plodiny na ornej pôde. Tento článok povoľuje určité výnimky v rámci kontroly členských štátov, ktoré neovplyvňujú účinnosť opatrení stanovených v tomto nariadení. Za účelom zabránenia tohto rizika by mali byť stanovené vhodné opatrenia na dodržanie celkovej výmery kvalifikovaného pozemku a na zabránenie jeho značného zvýšenia. Tieto opatrenia môžu v niektorých prípadoch zahŕňať plochy predtým považované za kvalifikované, nekvalifikované ako kompenzačné opatrenie; (29) členské štáty, v ktorých kukurica nie je tradičnou plodinou môžu oprávniť trávu na siláž na platby na plochu pre plodiny na ornej pôde. V súlade s týmto, je potrebné zadefinovať, čo sa rozumie pod trávou na siláž; (30) podľa článku 106 nariadenia (ES) č. 1782/2003 je platba na plochu pre ľan a konope pestované na vlákno podmienená uzavretím zmluvy alebo prevzatím záväzku, ako je uvedené v článku 2, odsek 1 nariadenia Rady (ES) č. 1673/2000 z 27.júla 2000 o spoločnej organizácii trhu s ľanom a konope pestovanými na vlákno ( 19 ). Mali by byť prijaté opatrenia na zasielanie kópie zmluvy alebo záväzku príslušným orgánom členského štátu, zodpovedným za správu žiadostí o platby. Taktiež by malo zabezpečiť, aby odrody ľanu a konope pestované na vlákno boli tie, ktoré sú uvedené v Spoločnom katalógu odrôd druhov poľnohospodárskych rastlín, ako rastliny na vlákno a najmä v prípade ľanu ako „ľan na vlákno“. Navyše, v prípade konope nesmie obsah tetrahydrokanabinolu prekročiť 0,2 %. Preto by mal byť navrhnutý zoznam kvalifikovaných odrôd ľanu, prijateľné odrody konope sú uvedené v prílohe II nariadenia (ES) č. 796/2004. Na zabezpečenie vyšších záruk v prípade konope by malo byť požadované použitie certifikovaného osiva; (31) v článku 109 nariadenia (ES) č. 1782/2003 sa požaduje, aby producenti obilnín, olejnín a bielkovinových rastlín ukončili osev najneskôr do 31.mája. V niektorých prípadoch môže byť osev pre podnebie posunutý po 31. máji. Záverečný termín pre osev a predloženie žiadostí by mal byť pre niektoré plodiny v niektorých regiónoch predĺžený. Takéto predĺženia by však nemali nepriaznivo ovplyvniť účinnosť systému podpory alebo narušiť systém kontroly zavedený kapitolou 4 hlavy II nariadenia (ES) č. 1782/2003; (32) s cieľom zabezpečiť, aby spracovateľský priemysel dostával pravidelné dodávky sladkej kukurice počas celého marketingového roku, by mali producenti rozšíriť ich osev na dlhšie obdobie. Záverečný dátum pre osev sladkej kukurice by mal byť preto posunutý na 15. jún; (33) vhodné je stanoviť, aby bolo v prípade doplnkovej a špeciálnej podpory pre tvrdú pšenicu použité minimálne množstvo certifikovanej tvrdej pšenice. S ohľadom na rôznorodosť poľnohospodárskej praxe v členských štátoch a ich regiónoch by malo byť stanovenie minimálneho množstva ponechané príslušným členským štátom; (34) na účely článku 103 nariadenia (ES) č. 1782/2003 by malo byť zadefinované to, čo sa rozumie pod zavlažovaním; (35) mali by sa určiť výmery, ktoré budú zohľadnené pri hodnotení akéhokoľvek prekročenia základnej výmery a pravidlá na stanovenie rozsahu takéhoto prekročenia. Ak je stanovená samostatná základná výmera pre kukuricu, zavlažované plochy alebo trávu na siláž, mali by byť stanovené osobitné pravidlá, čo sa týka výmer, ktoré budú zohľadnené pri výpočte akýchkoľvek prekročení príslušnej základnej výmery. Pravidlá pre stanovenie prekročenia základnej výmery by mali zabezpečiť, že základná výmera je vo všetkých prípadoch vyhovujúca. Spôsob, ktorým bude vypočítané prekročenie maximálnych garantovaných výmer pre tvrdú pšenicu, by mal byť taktiež určený. Tiež by mali byť stanovený postup, ktorý bude dodržiavaný pri určení prekročenia stropu platieb uvedeného v článku 102, odsek 2 nariadenia (ES) č. 1782/2003; (36) v prípade uplatnenia článku 71 nariadenia (ES) č. 1782/2003 je oprávnenosť na platby na plochu pre plodiny ornej pôde podmienená povinnosťou príslušných producentov vyňať časť pôdy na ich poľnohospodárskych pozemkoch z produkcie. Mali by byť stanovené podrobné implementačné pravidlá umožňujúce zaručiť, aby schéma mala potrebnú efektívnosť. Na tento účel by mali byť urobené opatrenia pre plochy považované za vyňaté z produkcie, ktoré budú porovnateľné s tými, ktoré sú určené na účely výpočtu regionálnej základnej výmery. Mali by byť zadefinované „strukoviny“ uvedené v druhej odrážke článku 107, odsek 3 nariadenia (ES) č. 1782/2003; (37) na základe článku 107, odsek 6 a v prípade uplatnenia článku 66 nariadenia (ES) č. 1782/2003 by mali byť stanovené podrobné pravidlá týkajúce sa dobrovoľného vyňatia pôdy z produkcie. Tieto pravidlá by mali byť v súlade s celkovým systémom zavedeným nariadením (ES) č. 1782/2003; (38) musia byť stanovené kritériá oprávnenosti na prémie na ovce a kozy uvedené v kapitole 11 hlavy IV nariadenia (ES) č. 1782/2003 a najmä vyžadované podmienky; (39) v článku 113, odsek 2 nariadenia (ES) č. 1782/2003 je stanovené poskytovanie prémie producentom kozieho mäsa v niektorých oblastiach Spoločenstva. Dané oblasti by mali byť preto určené v súlade s kritériom stanoveným v tom nariadení; (40) na základe článku 114, odsek 1 nariadenia (ES) č. 1782/2003 môžu farmári, ktorí majú aspoň 50 % ich plochy používanej na poľnohospodárske účely, umiestnených v menej priaznivých oblastiach, požiadať o doplnkovú prémiu. V článku 113, odsek 2 sú uvedené špecifické oblasti geografické oblasti, v ktorých farmári produkujúci kozie mäsa spĺňajú podmienky nevyhnutné na požiadanie o prémie na kozy. Mali by byť navrhnuté predpisy týkajúce sa vyhlásenia, ktoré bude predkladané farmármi spĺňajúcimi tieto kritériá na preukázanie, že aspoň polovica ich pozemku, ktorý používajú pre poľnohospodársku výrobu, je situovaná v menej priaznivých oblastiach alebo oblastiach, ktoré sú kvalifikované na prémie na kozy; (41) na účel kontroly oprávnenosti na správnu úroveň prémií na ovce, by mali členské štáty zostaviť zoznam farmárov obchodujúcich s ovčím mliekom alebo výrobkami z ovčieho mlieka; (42) vzhľadom na implementáciu systému jednotlivých limitov, zavedených v článkoch 116, 117 a 118 nariadenia (ES) č. 1782/2003, sa môžu naďalej používať existujúce administratívne pravidlá, najmä čo sa týka využitia práv udelených bezplatne, využitia normálnych práv vrátane minimálneho využitia, dočasného prenájmu a prevodu práv, oznámenia zmien jednotlivých stropov a prevodu práv prostredníctvom národnej rezervy. Niektoré z týchto pravidiel sú špecifické opatrenia pre výnimočné a náležite ospravedlniteľné okolnosti, ako napríklad tie, ktoré sa týkajú využitia práv malými farmármi a farmármi zúčastňujúcimi sa na extenzifikačných programoch a schéme predčasného odchodu do dôchodku a na účely prevodu pri zdedení práv na prémie a v prípade farmárov používajúcich iba verejne alebo kolektívne vlastnené pozemky na pasenie; (43) Komisia bude monitorovať nové opatrenia a v tomto dôsledku potrebuje, aby jej členské štáty náležite poskytovali základné informácie týkajúce sa implementácie pravidiel pre prémie; (44) ak je to uplatniteľné, mali by byť Komisii zasielané podrobné informácie o národných pravidlách o doplnkových platbách a ich implementácii; (45) hlava IV kapitola 12 nariadenia (ES) č. 1782/2003 sa týka platieb za hovädzie a teľacie mäso. Musia byť stanovené kritériá oprávnenosti a najmä podmienky požadované pre tieto platby; (46) ciele regionálnych stropov a zaťaženia pôdy s produkciou krmovín jednotkami dobytka stanovujú, že špeciálne prémie nemôžu byť viac požadované vzhľadom na tú istú vekovú kategóriu tých zvierat, na ktoré sa vzťahuje uplatnenie týchto dvoch opatrení. Na účely prémií za zníženie sezónnosti by mali byť tieto zvieratá považované za oprávnené na špeciálne prémie; (47) mal by byť stanovený predpis pre administratívny doklad, stanovený v článku 123, odsek 3(b) nariadenie (ES) č. 1782/2003, ktorý bude navrhnutý a vystavovaný na národnej úrovni. S cieľom zohľadnenia administratívnych a kontrolných podmienok v členských štátoch by mali byť povolené rôzne formy administratívneho dokladu; (48) článok 123, odsek 3 a článok 130, odsek 1 nariadenia (ES) č. 1782/2003 stanovujú dĺžku zachovania chovného obdobia ako podmienku pre poskytnutie špeciálnej prémie a prémie za porážku. Preto je potrebné určiť a kvantifikovať toto obdobie; (49) opatrenia na poskytnutie špeciálnej prémie v čase porážky by mali byť zosúladené s opatreniami pre poskytnutie prémie za porážku. Mali by byť stanovené tipy dokladov, ktoré musia sprevádzať zviera na bitúnok alebo na vývoz. S cieľom zohľadniť špecifické prvky formy poskytovania v čase porážky by mali byť stanovené podmienky veku býkov a spôsoby prezentácie porazeného dobytku pre dospelé jedince; (50) mali by byť stanovené podmienky pre poskytnutie prémie za zníženie sezónnosti v súlade s opatreniami pre poskytnutie prémie za porážku. Komisia by mala určiť, na základe dostupných informácií, ktoré členské štáty spĺňajú podmienky pre uplatnenie tejto schémy prémií; (51) mala by byť zadefinovaná koncepcia pre dojčiace kravy stanovená v článku 125 nariadenia (ES) č. 1782/2003. V tomto ohľade by mali byť držané rovnaké plemená ako tie, ktoré sú uvedené nariadení Komisie (ES) č. 2342/1999. Navyše, existujúce základné požiadavky sa môžu aj naďalej uplatňovať, najmä, čo sa týka priemerného výnosu mlieka a doplnkovej národnej prémie; (52) existujúce administratívne pravidlá sa môžu aj naďalej uplatňovať najmä, čo sa týka jednotlivých stropov, oznámení o jednotlivých stropoch a národnej rezervy, práv získaných bezplatne, využitia práv, prevodu a dočasného poskytnutia práv, prevodov prostredníctvom národnej rezervy; (53) Komisia by mala na základe dostupných informácií určiť, ktoré členské štáty spĺňajú podmienky pre uplatnenie špeciálnej schémy stanovenej v článku 129 nariadenia (ES) č. 1782/2003. Mali by byť upresnené špeciálne opatrenia pre poskytnutie prémie; (54) mal by byť stanovený spôsob výpočtu zaťaženia pôdy s produkciou krmovín jednotkami dobytka. Mal by byť určený dátum, kedy sa bude zohľadňovať referenčné množstvo mlieka; (55) zaťaženie pôdy s produkciou krmovín dobytčími jednotkami pre schému extenzifikačných platieb by sa malo vzťahovať na všetok hovädzí dobytok vo veku šesť mesiacov a viac, prítomný na poľnohospodárskom pozemku. Preto sú vyžadované špeciálne pravidlá pre počítanie zvierat a na prehlásenie producenta o účasti na schéme. Malo by byť prijatý predpis na používanie počítačovej databázy, uvedenej v nariadení (ES) č. 1760/2000 Európskeho parlamentu a Rady zo 17. júla 2000, ktorým sa zriaďuje systém identifikácie a registrácie hovädzieho dobytka, o označovaní hovädzieho mäsa a výrobkov z hovädzieho mäsa, a ktorým sa zrušuje nariadenie Rady (ES) č. 820/97 ( 20 ); (56) mali by byť podniknuté kroky, ktorými sa zabezpečí, že extenzifikačná platba nebude poskytnutá farmárom, ktorí umelo spĺňajú priemerné miery zaťaženia, požadované pre poskytnutie platby za extenzifikáciu; (57) mali by byť upresnené postupy pre stanovenie, na základe dostupných informácií, ktoré členské štáty spĺňajú podmienky v článku 132, odsek 4 nariadenia (ES) č. 1782/2003 pre poskytnutie extenzifikačnej platby za dojnice. Malo by byť určené minimálne obdobie zachovania chovu; (58) mali by byť stanovené špecifické opatrenia týkajúce sa uplatnenia pravidiel týkajúcich sa lehôt, termínov a časových obmedzení obdobia zachovania chovu; (59) v záujme zjednodušenia by mala byť žiadosť o pomoc na „dobytok“ stanovená v integrovanom systéme braná ako reprezentačná žiadosť o prémie za porážku, za podmienky, že obsahuje všetky náležitosti potrebné pre oprávnenie platby prémie a že zviera je porazené v tom istom členskom štáte alebo inom členskom štáte alebo je vyvezené; (60) malo by byť možné použitie počítačovej databázy uvedenej v nariadení (ES) č. 1760/2000 na uľahčenie správy prémií za porážku, za podmienky, že príslušný členský štát pokladá databázu za poskytujúcu adekvátne záruky, čo sa týka správnosti údajov, ktoré obsahuje na účely vyplatenia prémií; (61) prémia za porážku teliat je podmienená obmedzením maximálnej váhy. Preto by mal byť určený štandardný druh prezentácie porazeného dobytka, na ktorý sa vzťahuje táto maximálna váha; (62) Komisii by mali byť zasielaná podrobné informácie o národných pravidlách pre doplnkové platby a ich implementácii; (63) s cieľom zabezpečiť, aby farmári dostávali platby tak rýchlo, ako je možné, by malo byť urobené opatrenie na poskytovanie záloh. Vzhľadom na uplatnenie národných alebo regionálnych stropov by však mali byť podniknuté kroky, ktorými sa zaručí, aby zálohy neprekročili konečnú platbu. Preto by mali byť urobené opatrenia, ktorými sa umožní členským štátom znížiť percento zálohy na schémy prémií, ktoré podliehajú týmto stropom; (64) nariadenie (ES) č. 1782/2003 stanovuje pokuty za nezákonné používanie alebo držanie látok alebo produktov nedovolených príslušnou veterinárnou legislatívou. V prípade opakovaného porušenia by malo byť stanovenie dĺžky trestu ponechané na členské štáty, ktoré majú lepšie možnosti na posúdenie skutočnej závažnosti spáchaného trestného činu; (65) je nevyhnutné určiť dátum stanovujúci náležitosti, ktoré budú zohľadnené pri uplatnení schém špeciálnych prémií a prémií za dojčiace kravy. S cieľom zabezpečiť spoľahlivú a dôslednú správu by mal byť tento dátum, ako všeobecné pravidlo, dátumom na predkladanie žiadostí. Vzhľadom na špeciálne prémie vyplatené pri porážke by však mali byť stanovené špeciálne pravidlá tak, aby sa zabránilo prenosom z jedného roku do nasledujúceho s cieľom získať vyššie prémie. Pri prémiách za porážku je dátum porážky alebo vývozu je najlepším dôkazom, či boli príslušné operácie skutočne vykonané; (66) výmenný kurz použitý v deň uskutočnenia platby prémie by mal byť stanovený tak, aby bol zaručený princíp, že tieto prémie nebudú podliehať silným výkyvom kurzu pri prevode na národnú menu pre výmenný kurz v jediný deň; (67) malo by byť prijaté opatrenie, ktorým sa stanovia členským štátom povinnosti predkladať určité oznámenia. Na uľahčenie prenosu a analýzy údajov by mal byť stanovený jednotný formát pre predkladanie týchto údajov; (68) s cieľom uľahčenia zmeny na novú schému, sú potrebné prechodné ustanovenia pre povinnosť označovať a identifikovať zvieratá; (69) článok 143b nariadenia Rady (ES) č. 1782/2003 umožňuje Českej republike, Estónsku, Cypru, Lotyšsku, Litve, Maďarsku, Malte, Poľsku, Slovinsku a Slovensku (nové členské štáty) nahradiť priame platby jednotnou platbou („schéma jednotnej platby na plochu“). Pre túto možnosť sa rozhodli Česká republika, Estónsko, Cyprus, Lotyšsko, Litva, Maďarsko, Poľsko a Slovensko. Preto by mali byť stanovené podrobné pravidlá pre uplatnenie schémy jednotnej platby na plochu; (70) v súlade s druhým pododsekom článku 143b, odsek 5 nariadenia (ES) č. 1782/2003 a aby sa zabránilo spravovaniu početných žiadostí, ktoré by vyžadovali platby na majetok nižšie ako 50 EUR, požiadali Česká republika, Estónsko, Lotyšsko, Litva, Maďarsko, Poľsko a Slovensko o povolenie stanoviť minimálnu rozlohu oprávnenej plochy na poľnohospodársky pozemok na úroveň vyššiu ako 0,3 ha; (71) Česká republika, Estónsko, Cyprus, Lotyšsko, Litva, Maďarsko, Poľsko a Slovensko ocenili časť ich používanej poľnohospodárskej výmery, ktorá bola udržiavaná v dobrých poľnohospodárskych podmienkach 30. júna 2003 a navrhli upraviť ju v súlade s minimálnou rozlohou oprávnenej plochy na poľnohospodársky pozemok; (72) článok 143c nariadenia (ES) č. 1782/2003 stanovuje možnosť doplnkovej priamej pomoci vyplatenej farmárom v nových členských štátoch, ktorá podlieha schváleniu Komisie. Mali by byť stanovené všeobecné spôsoby pre implementáciu tejto možnosti; (73) článok 55, bod b) a článok 107, odsek 3 prvá odrážka nariadenia (ES) č. 1782/2003 stanovujú oslobodenie od vyňatia pôdy z produkcie, ak je pôda využívaná na produkciu surovín slúžiacich na výrobu produktov v Spoločenstve, ktoré nie sú priamo určené na spotrebu ľudí alebo zvierat, pod podmienkou, že boli uplatnené účinné systémy kontroly; (74) je vhodné za určitých podmienok nevylúčiť plodiny cukrovej repy, topinamburov alebo koreňov čakanky na pôde vyňatej z produkcie. Tieto plodiny nemôžu byť oprávnené na platbu vzhľadom na riziko interferencie s trhom s cukrom. Je predsa len potrebné jednať tak, aby tieto plodiny boli v súlade s pravidlami upravujúcimi použitie pôdy vyňatej z produkcie; (75) je vhodné stanoviť podmienky týkajúce sa oprávnenia získať prospech z tejto schémy. V tomto ohľade treba upresniť podmienku uzavretia zmluvy medzi producentom a buď nákupcom alebo prvým spracovateľom na príslušné poľnohospodárske suroviny. V prípade, kde je spracovanie vykonané poľnohospodárom na majetku, musia byť rovnako stanovené podmienky; (76) s cieľom zaručenia súladu s bodom 7 memoranda o porozumení medzi Európskym hospodárskym spoločenstvom a Spojenými štátmi americkými týkajúceho sa olejnín v rámci GATT, schváleného rozhodnutím Rady 93/355/ES ( 21 ), je nevyhnuté stanoviť spôsoby uplatnenia zníženia, ak bude potrebné, množstva vedľajších produktov, ktoré môžu byť vyrobené a určené pre spotrebu ľudí alebo zvierat, ak celkové množstvo príslušných vedľajších produktov prekročí ročne 1 milión metrických ton, vyjadrených v ekvivalentoch múky zo sójových bôbov; (77) na zabezpečenie, že suroviny sú spracované do predpokladaných finálnych výrobkov, musí byť zložená nákupcom alebo prvým spracovateľom záruka, napriek skutočnosti, že pomoc je poskytnutá poľnohospodárovi. Okrem toho, s cieľom zefektívnenia kontrolného systému schémy treba obmedziť počet spracovateľov; (78) je nevyhnutné výslovne odlíšiť povinnosti žiadateľa, ktoré končia dodaním celkového množstva zozbieraných surovín a povinnosti, zložením záruky, nákupcu alebo prvého spracovateľa, ktoré začínajú v momente dodávky a končia finálnym spracovaním surovín na finálne výrobky; (79) niektoré dopravné úkony na území Spoločenstva pri surovinách a výrobkoch, ktoré z nich pochádzajú, musia podliehať systému kontrol spočívajúceho v použití vyhlásenia a kontrolného formuláru T5, ktorý musí byť predložený v súlade s nariadením (EHS) č. 2454/93 pre prípad, kedy nie je kontrolný exemplár T5 vrátený príslušným orgánom nákupcu alebo prvého spracovateľa v dôsledku okolností týmto nezavinených musia byť stanovené náhradné doklady. Na zabezpečenie účinnosti a dobrej správy schémy pomoci je vhodné stanoviť opatrenia upravujúce kontrolu; (80) bez ohľadu na kritérium oprávnenosti, stanovené v článku 110o nariadenia (ES) č. 1782/2003, na podporu na plochu na chmeľ, by mali byť stanovené dodatočné kritériá za účelom zabezpečenia, že pomoc, ak je poskytnutá na plochy, na ktorých je chmeľ pestovaný na základe bežných pestovateľských podmienok. Mala by byť upresnená koncepcia plochy „vysadenej chmeľom“ na úrovni Spoločenstva tak, aby bolo zaručené, že plochy, na ktoré bola vyplatená doplnková platba, sú vypočítané rovnakým spôsobom. Je potrebné stanoviť spôsob, ktorým je rozdelená celková suma, ktorú má členský štát k dispozícii na doplnkové platby na oprávnené plochy; (81) mala by byť určená časová lehota pre uskutočnenie platieb vzhľadom na opatrenie uvedené v článku 7, odsek 1 (a) až (d) nariadenia Rady (EHS) č. 1696/71 z 26. júla 1971 o spoločnej organizácii trhu s chmeľom ( 22 ) uznanými skupinami producentov chmeľu a Komisia by mala byť informovaná o spôsoboch platby, ktoré boli použité. Akákoľvek suma, nevyužitá v rámci určitej časovej lehoty, by mala byť vrátená späť. Je potrebné stanoviť spôsob, ktorým bude rozdeľovaná celková suma, ktorá je daná k dispozícii členskému štátu na platby pre uznané skupiny producentov chmeľu; (82) opatrenia ustanovené týmto nariadením sú v súlade s názorom Riadiaceho výboru pre priame platby, keďže: PRIJALA TOTO NARIADENIE:







KAPITOLA 1

PÔSOBNOSŤ A VŠEOBECNÉ USTANOVENIA

Článok 1

Predmet a pôsobnosť

1. Toto nariadenie stanovuje podrobné pravidlá pre zavedenie nasledujúcich schém podpory ustanovených v hlavách IV a IVa nariadenia (ES) č. 1782/2003:

(a) prémie za osobitú kvalitu pre tvrdú pšenicu stanovené v hlave IV kapitole 1 tohto nariadenia;

(b) prémie na bielkovinové plodiny stanovené v hlave IV kapitole 2 tohto nariadenia;

(c) špecifická platba na plodiny za ryžu stanovená hlave IV kapitole 3 tohto nariadenia;

(d) platba na plochu na orechy stanovená v hlave IV kapitole 4 tohto nariadenia;

(e) podpora na energetické plodiny stanovená v hlave IV kapitole 5 tohto nariadenia;

(f) podpora na škrobové zemiaky stanovená v hlave IV kapitole 6 tohto nariadenia;

(g) prémie pre mliečne farmy a doplnkové platby stanovené v hlave IV kapitole 7 tohto nariadenia;

(h) špecifická regionálna podpora na plodiny na ornej pôde stanovená v hlave IV kapitole 8 tohto nariadenia;

(i) podpora na osivo stanovená v hlave IV kapitole 9 tohto nariadenia;

(j) platba na plochu na plodiny na ornej pôde stanovená v hlave IV kapitole 10 tohto nariadenia;

(k) prémie na ovce a kozy stanovené v hlave IV kapitole 11 tohto nariadenia;

(l) platby za hovädzie a teľacie mäso stanovené v hlave IV kapitole 12 tohto nariadenia;

(m) podpora na strukoviny stanovená v hlave IV kapitole 13 tohto nariadenia;

(n) schéma jednotnej platby na plochu ustanovená v článku 143b tohto nariadenia;

(o) doplnkové národné priame platby stanovené v článku 143c tohto nariadenia;

(p) podpora na plochu na chmeľ stanovená v hlave IV kapitole 10d tohto nariadenia;

▼M4

(q) platba za bavlnu v závislosti od úrody, stanovená v kapitole 10a hlavy IV tohto nariadenia;

(r) pomoc na olivové háje ustanovená v kapitole 10b hlavy IV tohto nariadenia;

(s) pomoc na tabak ustanovená v kapitole 10c hlavy IV tohto nariadenia;

▼M13

(t) prechodné platby na ovocie a zeleninu a prechodná platba na mäkké ovocie stanovené v kapitolách 10g a 10h hlavy IV uvedeného nariadenia.

▼B

2. Toto nariadenie stanovuje podrobné pravidlá, čo sa týka využitia pôdy vyňatej z produkcie na výrobu surovín na základe schémy jednotnej platby stanovenej v hlave III nariadenia (ES) č. 1782/2003 a na základe platby na plochu na plodiny na ornej pôde stanovenej v hlave IV kapitole 10 tohto nariadenia.

Článok 2

Podmienky platby

▼M13

1. Priame platby uvedené v článku 1 písm. a), b), c), e), h), i), j), m), p) a t) sa poskytujú na každý druh plodiny len na plochy, ktoré boli predmetom žiadosti, s rozlohou aspoň 0,3 hektára, kde každý obrábaný pozemok prekračuje minimálnu rozlohu určenú členským štátom v rámci limitu stanoveného v článku 14 ods. 4 nariadenia (ES) č. 796/2004.

V prípade Malty sa priame platby uvedené v článku 1 písm. a), b), c), e), h), i), j), m), p) a t) poskytujú na každý druh plodiny len na plochy, ktoré boli predmetom žiadosti, s rozlohou aspoň 0,1 hektára, kde každý obrábaný pozemok prekračuje minimálnu rozlohu určenú členským štátom v rámci limitu stanoveného v článku 14 ods. 4 nariadenia (ES) č. 796/2004.

V prípade Grécka sa prechodné platby na ovocie a zeleninu uvedené v článku 1 písm. t) poskytujú na každý druh plodiny len na plochy, ktoré boli predmetom žiadosti, s rozlohou aspoň 0,1 hektára, kde každý obrábaný pozemok prekračuje minimálnu rozlohu určenú členským štátom v rámci limitu stanoveného v článku 14 ods. 4 nariadenia (ES) č. 796/2004.

V prípade Bulharska, Lotyšska, Maďarska a Poľska sa platba na mäkké ovocie uvedená v článku 1 písm. t) poskytuje na každý druh plodiny len na plochy, ktoré boli predmetom žiadosti, s rozlohou aspoň 0,1 hektára, kde každý obrábaný pozemok prekračuje minimálnu rozlohu určenú členským štátom v rámci limitu stanoveného v článku 14 ods. 4 nariadenia (ES) č. 796/2004.

▼B

2. ►M13 Priama platba uvedená v článku 1 písm. a), b), c), h), j) a t) sa poskytuje len na plochy, ktoré sú úplne osiate alebo vysadené a pre ktoré sa splnili všetky zvyčajné podmienky na obrábanie v súlade s miestnymi normami. ◄

Avšak v prípade prémie za osobitú kvalitu pre tvrdú pšenicu, stanovenej v hlave IV kapitole 1 nariadenia (ES) č. 1782/2003 a platby na plodiny na ornej pôde, stanovenej v hlave IV kapitole 10 tohto nariadenia, plodiny pestované na plochách, ktoré sú úplne osiate a ktoré sú obrábané v súlade s miestnymi štandardami, ale ktoré nedosiahli fázu kvitnutia dôsledkom výnimočných poveternostných podmienok uznaných príslušným členským štátom, zostanú oprávnené na podporu za predpokladu, že dané plochy nie sú do tejto fázy rastu používané na žiadne iné účely.

3. V danom roku nemôže byť predložená viac ako jedna žiadosť o platbu na plochu na základe schémy financovanej podľa článku 1, odsek 2 (b) nariadenia (ES) č. 1258/1999 ( 23 ) vzhľadom na každú obrábanú parcelu.

Ale:

(a) akákoľvek obrábaná parcela, ktorá je vzhľadom na ten istý rok pokrytá žiadosťou o prémie za osobitú kvalitu pre tvrdú pšenicu, stanovené v hlave IV kapitole 1 nariadenia (ES) č. 1782/2003 alebo prémie na bielkovinové plodiny, stanovené v hlave IV kapitole 2 tohto nariadenia, môže byť predmetom žiadosti o platbu na plodiny pestované na ornej pôde, stanovenej v hlave IV kapitole 10 nariadenia (ES) č. 1782/2003;

(b) akákoľvek obrábaná parcela, ktorá je vzhľadom na ten istý rok pokrytá žiadosťou o špecifickú platbu na plodiny pre ryžu, stanovenú v hlave IV kapitole 3 nariadenia (ES) č. 1782/2003 alebo prémie na bielkovinové plodiny, stanovené v Hlave IV Kapitole 2 tohto nariadenia, môže byť predmetom žiadosti o podporu na osivo, stanovenej v hlave IV kapitole 9 nariadenia (ES) č. 1782/2003;

(c) akákoľvek obrábaná parcela, ktorá je vzhľadom na ten istý rok pokrytá žiadosťou o podporu pre energetické plodiny, stanovenú v hlave IV kapitole 5 nariadenia (ES) č. 1782/2003, môže byť predmetom žiadosti o platbu na plodiny pestované na ornej pôde, stanovenej v hlave IV kapitole 10 nariadenia (ES) č. 1782/2003, bez vplyvu na druhý pododsek článku 90 nariadenia (ES) č. 1782/2003 alebo môže byť predmetom žiadosti o špecifickú platbu na plodiny pre ryžu, stanovenej v hlave IV kapitole 3 nariadenia (ES) č. 1782/2003;

(d) akákoľvek obrábaná parcela, ktorá je pokrytá vzhľadom na ten istý rok žiadosťou o platbu na plodiny na ornej pôde, stanovenú v hlave IV kapitole 10 nariadenia (ES) č. 1782/2003, môže byť predmetom žiadosti o podporu na osivo, stanovenej v hlave IV kapitole 9 nariadenia (ES) č. 1782/2003;

4. Pozemok, využívaný na produkciu surovín uvedených v článku 55 (b) a v prvej odrážke článku 107, odsek 3 nariadenia (ES) č. 1782/2003 alebo obrábaný na základe podpory pre energetické plodiny, stanovenej v hlave IV kapitole 5 tohto nariadenia, nemôže byť oprávnený na podporu Spoločenstva stanovenú v hlave II kapitole VIII nariadenia Rady (ES) č. 1257/1999 ( 24 ), s výnimkou podpory poskytnutej vzhľadom na náklady sadenia rýchlo rastúcich druhov, ako je uvedené v druhom pododseku článku 31, odsek 3 toho nariadenia.

Suroviny uvedené v článku 55 bod b) a 107, odsek 3, prvá odrážka nariadenia (ES) č. 1782/2003, pestované na pôde vyňatej z produkcie a polotovary, finálne výrobky, spoluvýrobky a vedľajšie produkty z nich pochádzajúce, nemôžu byť oprávnené na žiadne financovanie Záručnej sekcie Európskeho poľnohospodárskeho usmerňovacieho a záručného fondu podľa článku 1, odsek 2 bod a) a b) nariadenia (ES) č. 1258/1999.

5. Na účely prémie na bielkovinové plodiny, stanovenej v hlave IV kapitole 2 nariadenia (ES) č. 1782/2003 a platby na plochu pre plodiny na ornej pôde, stanovenej v hlave IV kapitole 10 toho nariadenia, sa pod „sladkým vlčím bôbom“ rozumejú tie odrody vlčieho bôbu, ktoré tvoria semená obsahujúce nie viac ako 5 % horkých semiačok. Obsah horkých semiačok musí byť prepočítaný v súlade s testom uvedeným v prílohe I tohto nariadenia.

▼M8

Článok 3

Oznámenia

1. Členské štáty musia oznámiť Komisii elektronickým prenosom tieto údaje:

(a) najneskôr do 1. septembra príslušného roku: i) celkovú výmeru, v súvislosti s ktorou sa podala žiadosť o podporu v prípade: — zvláštnej prémie na kvalitu pre tvrdú pšenicu stanovenej v článku 72 nariadenia (ES) č. 1782/2003, — prémie na bielkovinové plodiny stanovenej v článku 76 nariadenia (ES) č. 1782/2003, — zvláštnej platby na plodiny za ryžu stanovenej v článku 79 nariadenia (ES) č. 1782/2003 s rozdelením podľa odrody indica a japonica, — platby na plochu pre orechy stanovenej v článku 83 nariadenia (ES) č. 1782/2003 vyjadrenej podľa kategórií orechových stromov, — podpory na energetické plodiny stanovenej v článku 88 nariadenia (ES) č. 1782/2003, — platby na plochu pre plodiny na ornej pôde stanovenej v článku 100 nariadenia (ES) č. 1782/2003 podľa základnej výmery uvedenej v prílohe IV k tomuto nariadeniu a v normalizovanom formáte opísanom v prílohe IX k tomuto nariadeniu, — špecifickej platby na plodiny za bavlnu stanovenej v článku 110a nariadenia (ES) č. 1782/2003, — podpory na olivové háje stanovenej v článku 110g nariadenia (ES) č. 1782/2003 podľa jednotlivých kategórií, — podpory na plochu pre chmeľ stanovenej v článku 110n nariadenia (ES) č. 1782/2003, — schémy jednotnej platby na plochu (SAPS) stanovenej v článku 143b nariadenia (ES) č. 1782/2003; ii) celkové množstvo, v súvislosti s ktorým sa podala žiadosť o podporu v prípade: — prémie na mliečne výrobky stanovenej v článku 95 nariadenia (ES) č. 1782/2003, — doplnkových platieb výrobcom mliečnych výrobkov stanovených v článku 96 nariadenia (ES) č. 1782/2003; iii) celkový počet žiadostí v prípade prémie na ovce a kozy stanovenej v článku 111 nariadenia (ES) č. 1782/2003 podľa predlohy stanovenej v prílohe XI k tomuto nariadeniu;

(b) najneskôr do 15. októbra príslušného roku celkovú stanovenú plochu v prípade: — prémie na bielkovinové plodiny stanovenej v článku 76 nariadenia (ES) č. 1782/2003, — podpory na energetické plodiny stanovenej v článku 88 nariadenia (ES) č. 1782/2003;

▼M10

(b)a najneskôr do 15. októbra nasledujúceho po konci roka, za ktorý sa udelila pomoc, všetky informácie potrebné na zhodnotenie pomoci pre energetické plodiny, a najmä: — počet žiadostí, — výmery zodpovedajúce každému druhu suroviny, — množstvá každého druhu suroviny a získaný finálny produkt;

▼M8

(c) ►M10 najneskôr do 31. januára nasledujúceho roku: ◄ i) celkovú stanovenú plochu na výpočet koeficientu zníženia v prípade: — zvláštnej prémie na kvalitu pre tvrdú pšenicu stanovenej v článku 72 nariadenia (ES) č. 1782/2003, — zvláštnej platby na plodiny za ryžu stanovenej v článku 79 nariadenia (ES) č. 1782/2003 s rozdelením podľa odrody indica a japonica a takisto podrobné informácie podľa odrody ryže a podľa základnej a podzákladnej výmery, pričom sa použije predloha stanovená v prílohe III k tomuto nariadeniu, — platby na plochu pre orechy stanovenej v článku 83 nariadenia (ES) č. 1782/2003 vyjadrenej podľa kategórií orechových stromov, — platby na plochu pre plodiny na ornej pôde stanovenej v článku 100 nariadenia (ES) č. 1782/2003 podľa základnej výmery uvedenej v prílohe IV k tomuto nariadeniu a v normalizovanom formáte opísanom v prílohe IX k tomuto nariadeniu, — špecifickej platby na plodiny za bavlnu stanovenej v článku 110a nariadenia (ES) č. 1782/2003, — podpory na olivové háje stanovenej v článku 110g nariadenia (ES) č. 1782/2003 podľa jednotlivých kategórií, — podpory na plochu pre chmeľ stanovenej v článku 110n nariadenia (ES) č. 1782/2003, — schémy jednotnej platby na plochu (SAPS) stanovenej v článku 143b nariadenia (ES) č. 1782/2003; ii) celkové stanovené množstvo použité na výpočet koeficientu zníženia v prípade prémie na mliečne výrobky stanovenej v článku 95 nariadenia (ES) č. 1782/2003; ▼M10 iii) celkové stanovené množstvo v prípade dodatočných platieb výrobcom mliečnych produktov uvedených v článku 96 nariadenia (ES) č. 1782/2003; ▼M8 iv) výšku podpory na hektár, ktorá sa má poskytnúť pre každú kategóriu olivových hájov v prípade podpory pre olivové háje stanovenej v článku 110g nariadenia (ES) č. 1782/2003;

▼M10

(d) najneskôr do 31. marca roku, v ktorom sa uskutočnil zber, indikatívnu výšku pomoci na kg v prípade pomoci na tabak ustanovenej v článku 110j nariadenia (ES) č. 1782/2003 podľa skupín odrôd tabaku uvedených v prílohe XXV k tomuto nariadeniu a prípadne podľa stupňa kvality;

▼M8

(e) najneskôr do 31. júla nasledujúceho roku: i) celkovú výmeru, v súvislosti s ktorou sa skutočne vypláca podpora v prípade: — zvláštnej prémie na kvalitu pre tvrdú pšenicu stanovenej v článku 72 nariadenia (ES) č. 1782/2003, — prémie na bielkovinové plodiny stanovenej v článku 76 nariadenia (ES) č. 1782/2003, — zvláštnej platby na plodiny za ryžu stanovenej v článku 79 nariadenia (ES) č. 1782/2003 s rozdelením podľa odrody indica a japonica, — platby na plochu pre orechy stanovenej v článku 83 nariadenia (ES) č. 1782/2003 vyjadrenej podľa kategórií orechových stromov, — podpory na energetické plodiny stanovenej v článku 88 nariadenia (ES) č. 1782/2003, — platby na plochu pre plodiny na ornej pôde stanovenej v článku 100 nariadenia (ES) č. 1782/2003 podľa základnej výmery uvedenej v prílohe IV k tomuto nariadeniu a v normalizovanom formáte opísanom v prílohe IX k tomuto nariadeniu, — špecifickej platby na plodiny za bavlnu stanovenej v článku 110a nariadenia (ES) č. 1782/2003, — podpory na olivové háje stanovenej v článku 110g nariadenia (ES) č. 1782/2003 podľa jednotlivých kategórií, — podpory na plochu pre chmeľ stanovenej v článku 110n nariadenia (ES) č. 1782/2003, — schémy jednotnej platby na plochu (SAPS) stanovenej v článku 143b nariadenia (ES) č. 1782/2003; ii) celkové množstvo, v súvislosti s ktorým sa skutočne vypláca podpora v prípade: — podpory na zemiaky určené na výrobu škrobu (v škrobovom ekvivalente) stanovenej v článku 93 nariadenia (ES) č. 1782/2003, — prémie na mliečne výrobky stanovenej v článku 95 nariadenia (ES) č. 1782/2003, — doplnkových platieb výrobcom mliečnych výrobkov stanovených v článku 96 nariadenia (ES) č. 1782/2003, — podpory na osivo stanovenej v článku 99 nariadenia (ES) č. 1782/2003 podľa druhov osiva uvedených v prílohe XI k nariadeniu (ES) č. 1782/2003, — podpory na tabak stanovenej v článku 110j nariadenia (ES) č. 1782/2003 podľa jednotlivých odrôd tabaku uvedených v prílohe XXV k tomuto nariadeniu a podľa kvality, — prechodnej platby na cukor stanovenej v článku 110p nariadenia (ES) č. 1782/2003; iii) konečnú výšku podpory na kg v prípade podpory na tabak stanovenej v článku 110j nariadenia (ES) č. 1782/2003 podľa skupín odrôd tabaku uvedených v prílohe XXV k tomuto nariadeniu a, ak sa uplatňuje, podľa stupňa kvality; iv) celkový počet vyplatených prémií na ovce a kozy stanovených v článku 111 nariadenia (ES) č. 1782/2003 podľa predlohy stanovenej v prílohe XII k tomuto nariadeniu; ▼M13 v) celková výška pomoci vyplatená v prípade prechodných platieb na ovocie a zeleninu a prechodnej platby na mäkké ovocie, ako sa ustanovuje v kapitolách 10g a 10h hlavy IV nariadenia (ES) č. 1782/2003. ▼M8

2. Plochy musia byť v oznámeniach stanovených v ods. 1 vyjadrené v hektároch na dve desatinné miesta, množstvá musia byť uvedené v tonách na tri desatinné miesta a počet žiadostí musí byť vyjadrený bez desatinných miest.

3. Ak sa údaje vyžadované na základe ods. 1 zmenia, najmä v dôsledku kontrol alebo opráv alebo vylepšení predchádzajúcich čísiel, oznámi sa aktualizácia Komisii do jedného mesiaca po vykonaní zmeny.

▼M10

Článok 4

Koeficient zníženia plôch v prípade uvedenom v článku 75, článku 78 ods. 2, článkoch 82, 85, článku 89 ods. 2, článkoch 98 a 143 nariadenia (ES) č. 1782/2003 alebo množstiev spolu s objektívnymi kritériami v prípade uvedenom v článku 95 ods. 4 uvedeného nariadenia sa stanoví pred udelením platieb poľnohospodárom a najneskôr do 31. januára nasledujúceho roku na základe údajov oznámených v súlade s článok ►M12 3 ods. 1 písm. b) a c) ◄ tohto nariadenia.

▼B







KAPITOLA 2

PRÉMIE ZA OSOBITÚ KVALITU PRE TVRDÚ PŠENICU

Článok 5

Triedenie odrôd

1. Členské štáty uvedené v článku 74, odsek 1 nariadenia (ES) 1782/2003 stanovia zoznam odrôd tvrdej pšenice, ktoré sú oprávnené na prémie za osobitú kvalitu uvedené v článku 72 tohto nariadenia v súlade s metódou triedenia odrôd stanovenou v odsekoch 2 až 5 tohto článku.

2. Členské štáty určia, minimálne každé dva roky, aspoň dve reprezentatívne odrody. Reprezentatívne odrody musia byť najviac certifikované odrody tvrdej pšenice.

3. Členské štáty analyzujú odrody tvrdej pšenice podľa nasledujúcich kvalitatívnych parametrov a priradia každému parametru príslušnú váhu:

(a) obsah bielkovín (40 %);

(b) kvalita lepku (30 %);

(c) koeficient žltosti (20 %);

(d) merná hmotnosť alebo hmotnosť tisícky zŕn (10 %).

Súčet priemerov kvalitatívnych parametrov uvedených v bodoch (a) až (d) prvého pododseku, vynásobený uvedenou hodnotou v percentách, tvorí index kvality odrôd.

Každý členský štát porovná, v priebehu obdobia minimálne dvoch rokov, indexy kvality odrôd tvrdej pšenice s indexmi kvality reprezentatívnych odrôd na regionálnej úrovni. Odrody, ktoré sú určené na preskúmanie sú tie, ktoré sú registrované v národnom katalógu každého členského štátu, s výnimkou tých odrôd, pre ktoré nie sú dostupné žiadne analytické údaje v posledných troch rokoch, keďže sa už viac nepoužívajú alebo sa necertifikujú.

Na tento účel, na základe priemerného indexu kvality 100 reprezentatívnych odrôd, každý členský štát vypočíta, pre každý z kvalitatívnych parametrov uvedených v bodoch (a) až (d) prvého pododseku, percento, ktoré bude pridelené ostatným odrodám tvrdej pšenice v porovnaní s indexom 100. Iba odrody tvrdej pšenice s indexom rovnakým alebo vyšším ako 98 sú oprávnenie na získanie prémií za osobitú kvalitu pre tvrdú pšenicu.

4. Členský štát môže vylúčiť zo zoznamu oprávnených odrôd odrody, ktoré majú priemernú mieru straty sklovitosti tvrdej pšenice („mitadinage“) prekračujúcu 27 %.

5. Odrody, ktoré sú registrované v národnom katalógu iného členského štátu môžu byť tiež preskúmané vzhľadom na ich oprávnenosť.

Článok 6

Analytické metódy

1. Analytické metódy obsahu bielkovín, mernej hmotnosti a miery straty sklovitosti tvrdej pšenice („mitadinage“) sú tie, ktoré sú stanovené v nariadení Komisie č. 824/2000 ( 25 ).

2. Koeficient žltosti je meraný v súlade s metódou ICC 152 alebo ekvivalentnou uznanou metódou.

3. Kvalita lepku je meraná v súlade s metódou ICC 158 alebo použitím metódy ICC 151.

Článok 7

Množstvo certifikovaného osiva

Členské štáty stanovia, do 1. októbra roku predchádzajúceho roku, na ktorý sú poskytnuté prémie za osobitú kvalitu pre tvrdú pšenicu, minimálne množstvo osiva, certifikovaného v súlade so smernicou 66/402/EHS ( 26 ), ktoré bude použité v súlade s bežnou poľnohospodárskou praxou v príslušnom produkčnej oblasti.

Článok 8

Zverejnenia a oznámenia

1. Členské štáty zverejnia zoznam vybraných odrôd, ktoré sú oprávnené, na národnej a regionálnej úrovni, na prémie za osobitú kvalitu pre tvrdú pšenicu, najneskôr od 1. októbra pre zimné odrody a najneskôr do 31. decembra pre jarné odrody, v roku predchádzajúcom rok, na ktorý je prémia udelená.

2. Členské štáty oznámia Komisii, nie neskôr ako jeden mesiac po termínoch uvedených v odseku 1, zoznam uvedený v odseku 1, ako aj, ak bolo zmenené, minimálne množstvo certifikovaného osiva, ktoré bude používané.

Článok 9

Platnosť

1. Odrody začlenené do zoznamu uvedeného v článku 8, odsek 1 musia byť oprávnené na prémie za osobitú kvalitu pre tvrdú pšenicu na obdobie piatich rokov počínajúc dátumom ich prvého začlenenia do tohto zoznamu.

2. Oprávnenosť každej odrody môže byť predĺžená na obdobie piatich rokov, na základe výsledkov kvalitatívnej analýzy vykonanej počas druhého a tretieho roku päťročného obdobia oprávnenosti.

Článok 10

Prechodné opatrenia

1. Členské štáty zverejnia zoznam vybraných odrôd, ktoré sú oprávnené na prémie za osobitú kvalitu pre tvrdú pšenicu vzhľadom na rok 2005, najneskôr do 1. októbra 2004 pre zimné odrody a pre jarné odrody najneskôr do 31. decembra 2004.

2. Členské štáty vytvoria zoznam uvedený v odseku 1, odstránením zo zoznamu odrôd, ktoré sú registrované v národnom katalógu, odrody, ktoré neboli v rokoch 2003 a 2004 certifikované a tie, ktoré nespĺňajú aspoň dva z nasledujúcich štyroch parametrov:

(a) minimálny obsah bielkovín 11,5 %;

(b) minimálna merná hmotnosť 78kg/hl alebo minimálna hmotnosť tisícky zŕn 42 g;

(c) minimálna miera straty sklovitosti tvrdej pšenice („mitadinage“) 27 %;

(d) minimálny obsah lepku 10 %.

3. Zoznamy odrôd, ktoré sú oprávnené na prémie v rokoch 2005 a 2006 môžu zahŕňať odrody, ktoré sú na zozname vybraných odrôd iného členského štátu na základe výsledkov kvalitatívnych analýz vykonaných týmto druhým členským štátom.

▼M2

4. Členské štáty sa môžu rozhodnúť zostaviť zoznam vybraných odrôd, ktoré sú oprávnené na osobitnú prémiu za kvalitu pre tvrdú pšenicu na rok 2006 v súlade s postupom uvedeným v odseku 2, najneskôr do 1. októbra 2005 pre zimné odrody a najneskôr do 31. decembra 2005 pre jarné odrody.

▼B







KAPITOLA 3

PRÉMIE NA BIELKOVINOVÉ PLODINY

Článok 11

Zmes obilnín a bielkovinových plodín

V regiónoch, v ktorých sú bielkovinové plodiny zvyčajne osiate v zmesi s obilninami, je prémia pre bielkovinové plodiny vyplatená na základe žiadosti žiadateľa za podmienky, že preukáže príslušným orgánom príslušného členského štátu, že v zmesi prevládajú bielkovinové plodiny. Príslušné výmery nemôžu byť oprávnené na špecifickú regionálnu podporu pre plodiny na ornej pôde stanovenú v článku 98 nariadenia (ES) č. 1782/2003.







KAPITOLA 4

ŠPECIFICKÁ PLATBA PRE PLODINY ZA RYŽU

▼M9

Článok 12

Dátumy výsevu

Poberanie špecifickej podpory na ryžu je oprávnené pod podmienkou, že bola deklarovaná plocha osiata najneskôr:

a) 30. júna pred príslušným zberom pre Španielsko, Portugalsko a Francúzsku Guyanu;

b) 31. mája pre ostatné produkujúce členské štáty vrátane kontinentálneho Francúzska, uvedené v článku 80 ods. 2 nariadenia (ES) č. 1782/2003.

▼B

Článok 13

Koeficient zníženia

Koeficient zníženia špecifickej platby na plodiny za ryžu uvedený v článku 82 nariadenia (ES) č. 1782/2003 je vypočítaný v súlade s prílohou II tohto nariadenia.

Článok 14

Oznámenia

▼M8

1. Členské štáty Komisii najneskôr do 1. septembra oznámia zoznam odrôd registrovaných v národnom katalógu, zatriedených podľa kritérií definovaných v položke 2 prílohy I k nariadeniu Rady (ES) č. 1782/2003 ( 27 ) v prípade zmien a doplnení tohto zoznamu.

▼M9 —————

▼B

3. Členské štáty môžu každý rok prehodnotiť rozparcelovanie ich základnej výmery alebo výmer v podzákladných oblastiach a objektívne kritériá, na ktorých je toto rozparcelovanie založené. Tieto informácie oznámia Komisii najneskôr do 15. mája predchádzajúceho príslušný zber.







KAPITOLA 5

PLATBA NA PLOCHU NA ORECHY

▼M6

Článok 15

Podmienky vyplatenia podpory Spoločenstva

1. Na platbu na plochu stanovenú v článku 83 nariadenia (ES) č. 1782/2003 sú spôsobilé iba poľnohospodárske pozemky vysadené orechovými stromami, ktoré spĺňajú podmienky uvedené v odsekoch 2 a 3 tohto článku k dátumu stanovenému v súlade s článkom 11 ods. 2 nariadenia (ES) č. 796/2004.

V prípade, že sú na pozemku vysadené rôzne druhy orechových stromov a že sa podpora líši v závislosti od druhu, je spôsobilosť na podporu podmienená rešpektovaním minimálneho počtu stromov na hektár stanoveného v odseku 3 tohto článku pre najmenej jeden druh orechov.

2. Minimálna rozloha pozemku spôsobilého na platbu na plochu stanovená v článku 83 nariadenia (ES) č. 1782/2003 je 0,10 hektára. Avšak členské štáty môžu na základe objektívnych kritérií stanoviť väčšiu minimálnu rozlohu pri zohľadnení špecifickosti dotknutých plôch.

3. Počet orechových stromov na hektár nesmie byť menší ako:

i) 125 pre lieskové orechy;

ii) 50 pre mandle;

iii) 50 pre vlašské orechy;

iv) 50 pre pistácie;

v) 30 pre svätojánsky chlieb.

Avšak členské štáty môžu na základe objektívnych kritérií stanoviť väčšiu minimálnu hustotu pri zohľadnení špecifickosti dotknutých plôch.

4. V prípade uvedenom v druhom pododseku odseku 1 je úroveň podpory, ktorá sa má priznať, úroveň zodpovedajúca druhu, pre ktorý sú splnené podmienky spôsobilosti na podporu a pre ktorý je výška podpory najvyššia.

▼B

Článok 16

Podmienky oprávnenosti na národnú pomoc

Článok 15 vzťahuje na národnú pomoc stanovenú v článku 87 nariadenia (ES) č. 1782/2003.

Bez vplyvu na článok 87 nariadenia (ES) č. 1782/2003, môže členský štát zaviesť ďalšie kritéria oprávnenosti, za podmienky, že takéto kritériá sú v súlade s environmentálnymi, poľnohospodárskymi, sociálnymi a hospodárskymi cieľmi schémy pomoci a nevytvárajú diskrimináciu medzi producentmi. Členské štáty zavedú potrebné opatrenia za účelom kontroly rešpektovania kritérií oprávnenosti farmármi.

Článok 17

Oznámenia

1. Členské štáty oznámia Komisii v každom prípade pred dátumom na podanie žiadosti stanoveným členskými štátmi v súlade s článkom 11 nariadenia (ES) č. 796/2004 a najneskôr:

(a) do 31. marca, vyššie úrovne a kritériá uvedené v článku 15, odsek 4 a dodatočné kritériá uvedené v článku 16;

(b) do 15. mája, ak členský štát diferencuje podporu v súlade s článkom 83, odsek 2 nariadenia (ES) č. 1782/2003, úroveň platby na plochu pre produkty a/alebo modifikovanú národnú garantovanú výmeru („NGA“).

2. Všetky zmeny údajov, ktoré sú oznamované Komisii podľa odseku 1 sa vzťahujú na nasledujúci rok a sú bezprostredne oznámené príslušným členským štátom Komisii, doložené objektívnym kritériom zdôvodňujúcim akúkoľvek takúto zmenu.

Článok 18

Prechodné opatrenia

1. Členské štáty môžu stanoviť, či a za akých podmienok môžu byť plány na zlepšenie uvedené v článku 86, odsek 2 nariadenia (ES) č. 1782/2003 zastavené pred ich normálnym ukončením a príslušné plochy sa stať oprávnenými na základe schémy stanovenej v kapitole 4 hlavy IV tohto nariadenia.

2. Pri stanovovaní podmienok uvedených v odseku 1, členský štát zaručí, že:

(a) plán nie je zastavený pred úplnou implementáciou ročného obdobia;

(b) počiatočné ciele plánu boli dosiahnuté k spokojnosti členského štátu.







KAPITOLA 6

PODPORA NA ŠKROBOVÉ ZEMIAKY

Článok 19

Oprávnenosť

Podpora na škrobové zemiaky stanovená v článku 93 nariadenia (ES) č. 1782/2003 je poskytovaná na zemiaky, ktoré sú predmetom zmluvy o pestovaní, ako je stanovené v článku 3 nariadenia Komisie (ES) č. 2236/2003 ( 28 ), na základe čistej váhy zemiakov stanovenej jednou z metód opísaných v prílohe I nariadenia Komisie (ES) č. 2235/2003 ( 29 ) a obsahu škrobu dodaných zemiakov v súlade so mierami uvedenými v prílohe II tohto nariadenia.

Podpora na škrobové zemiaky nebude poskytnutá na zemiaky, ktorých obsah škrobu je nižší ako 13 % s výnimkou, ak sa uplatňuje druhý pododsek článku 5, odsek 3 nariadenia (ES) č. 2236/2003.

Článok 20

Minimálna cena

Podpora na škrobové zemiaky je podmienená požiadavkou predloženia dôkazu, že cena nie nižšia ako tá, ktorá je uvedená v článku 4a nariadenia (ES) č. 1868/94, bola zaplatená vo fáze dodania do závodu v súlade s sadzbami stanovenými v prílohe II nariadenia (ES) č. 2235/2003.

Uplatňuje sa článok 10, odsek 2 nariadenia (ES) č. 2236/2003.

Článok 21

Platba

▼M4

1. Bez toho, aby bol dotknutý článok 28 nariadenia (ES) č. 1782/2003, členský štát, na území ktorého sa nachádza prevádzka dodávajúca zemiaky na výrobu zemiakového škrobu, vyplatí poľnohospodárovi pomoc na zemiakový škrob vtedy, keď celé jeho množstvo za daný obchodný rok bolo dodané podniku na výrobu škrobu do štyroch mesiacov od dátumu, v ktorom bol poskytnutý dôkaz podľa článku 20 tohto nariadenia a boli dodržané podmienky uvedené v článku 19 tohto nariadenia.

▼B

2. Členské štáty môžu poskytnúť preddavky, od 1. decembra marketingového roku, založené na rôznych podieloch množstva škrobových zemiakov dodaných farmárom podniku vyrábajúcemu škrob v danom marketingovom roku. Každá preddavková platba je poskytnutá na množstvo dodaných škrobových zemiakov, pre ktoré bol predložený dôkaz uvedený v článku 20 a boli dodržané podmienky uvedené v článku 19.

▼M3 —————

▼B







KAPITOLA 7

PRÉMIE PRE MLIEČNE FARMY A DOPLNKOVÁ PLATBA

Článok 22

Prípady nečinnosti

1. Ak fyzická alebo právnická osoba, vlastniaca jednotlivé referenčné množstvo, nespadá do definície producenta uvedenej v článku 5(c) nariadenia (ES) č. 1788/2003 počas obdobia 12 mesiacov končiaceho 31. marcom príslušného roku, nebudú jej vyplatené na daný rok žiadne prémie pre mliečne farmy a doplnková platba, pokiaľ nepreukáže, pred záverečným termínom na podanie žiadosti a k spokojnosti príslušného orgánu, že produkcia bola naviazaná.

2. Odsek 1 sa nevzťahuje na prípady vyššej moci a v náležite zdôvodnené prípady dočasne ovplyvňujúce výrobnú kapacitu príslušných producentov a uznané príslušným orgánom.







▼M10

KAPITOLA 8

PODPORA PRE ENERGETICKÉ PLODINY







ODDIEL 1

Vymedzenie pojmov

Článok 23

Vymedzenie pojmov

Na účely tejto kapitoly:

a) „žiadateľ“ je akýkoľvek poľnohospodár obrábajúci plochy uvedené v článku 88 nariadenia (ES) č. 1782/2003 s cieľom získať pomoc ustanovenú v uvedenom článku;

b) „pomoc“ je pomoc pre energetické plodiny ustanovená v článku 88 nariadenia (ES) č. 1782/2003;

c) „energetický produkt“ je jeden z energetických produktov uvedených v druhom odseku článku 88 nariadenia (ES) č. 1782/2003;

d) „prvý spracovateľ“ je akýkoľvek užívateľ poľnohospodárskych surovín (okrem žiadateľov používajúcich suroviny vo vlastnom podniku), ktorý vykoná ich prvé spracovanie s cieľom získania jedného alebo viacerých produktov uvedených v druhom odseku článku 88 nariadenia (ES) č. 1782/2003;

e) „nákupca“ je akákoľvek osoba uzatvárajúca zmluvu so žiadateľom v zmysle článku 25, ktorá na svoj účet nakupuje suroviny uvedené v článku 24 ods. 1 a určené na použitia ustanovené v druhom odseku článku 88 nariadenia (ES) č. 1782/2003.







ODDIEL 2

Použitie surovín

Článok 24

Použitie surovín

1. Na plochách, na ktoré sa vzťahuje pomoc, sa môžu pestovať akékoľvek poľnohospodárske suroviny pod podmienkou, že sú určené predovšetkým na použitie pri výrobe energetických produktov podľa podmienok stanovených v odsekoch 2 až 8.

2. Cukrová repa sa môže pestovať na plochách uvedených v odseku 1 pod podmienkou, že každý medziprodukt sa použije pri výrobe energetických produktov a každý spoluprodukt alebo vedľajší produkt obsahujúci cukor sa použije v súlade s nariadením Rady (ES) č. 318/2006 ( 30 ).

3. V prípade konope sa uplatňujú článok 29 nariadenia Komisie (ES) č. 795/2004 ( 31 ) a článok 33 nariadenia (ES) č. 796/2004.

4. Členské štáty môžu vylúčiť z pomoci akúkoľvek poľnohospodársku surovinu, ak takáto surovina spôsobuje problémy z hľadiska kontroly, verejného zdravia, životného prostredia, trestného práva alebo zníženého množstva finálnych energetických produktov.

5. Členské štáty môžu pre každú surovinu stanoviť minimálnu obrábanú plochu.

6. Ekonomická hodnota energetických produktov získaných spracovaním surovín musí byť vyššia ako hodnota všetkých ostatných produktov určených na iné použitia a získaných takýmto spracovaním, ako je stanovené metódou hodnotenia uvedenou v článku 38 ods. 6 tohto nariadenia.

7. Odchylne od odseku 6 sa sójové bôby môžu pestovať na plochách uvedených v odseku 1 pod podmienkou, že každý medziprodukt okrem múčky zo sójových bôbov sa použije pri výrobe energetických produktov.

8. Energetické produkty sa môžu získať nanajvýš tretím spracovateľom.







ODDIEL 3

Zmluva

Článok 25

Zmluva

1. Výroba surovín uvedených v článku 24 musí byť predmetom zmluvy v súlade s článkom 90 nariadenia (ES) č. 1782/2003 podľa podmienok stanovených v tejto kapitole.

2. Odchylne od odseku 1 sa žiadatelia môžu zaviazať písomným vyhlásením za roky predchádzajúce prvému zberu iných plodín ako ročných plodín, že v príslušnom roku uskutočnia výsadbu a suroviny, ktoré zozbierajú, použijú na výrobu energetických produktov. Vyhlásenie obsahuje minimálne tieto informácie:

a) druhy príslušných surovín a plochu vysadenú každým druhom;

b) predpokladaný rok prvého zberu.

3. Žiadatelia spolu so svojou jednou žiadosťou a k dátumu ustanovenému v článku 11 nariadenia (ES) č. 796/2004 predložia svojim príslušným orgánom kópiu zmluvy uzavretej s nákupcom alebo prvým spracovateľom alebo prípadne vyhlásenie uvedené v odseku 2.

Členské štáty môžu rozhodnúť, že zmluva môže byť uzavretá iba medzi žiadateľom a prvým spracovateľom.

Členské štáty môžu od žiadateľov požadovať, aby uzavreli jednu zmluvu na každú surovinu.

4. Žiadatelia zabezpečia, aby zmluva obsahovala minimálne:

a) názvy a adresy zmluvných strán;

b) trvanie zmluvy;

c) druhy príslušných surovín a plochu vysadenú každým z týchto druhov;

d) všetky podmienky týkajúce sa dodávky predpokladaných množstiev surovín;

e) záväzok poľnohospodára splniť si svoju povinnosť podľa článku 27 ods. 1;

f) záväzok prvého spracovateľa alebo nákupcu, že suroviny použije v súlade s touto kapitolou.







ODDIEL 4

Reprezentatívne výnosy, dodávka surovín a množstvá na dodanie

Článok 26

Reprezentatívne výnosy

1. Členské štáty každoročne a včas stanovia použitím náležitého postupu reprezentatívne výnosy, ktoré sa musia dosiahnuť za každý druh suroviny, a informujú o nich príslušných žiadateľov.

2. Odchylne od odseku 1 sa môžu členské štáty rozhodnúť, že nestanovia reprezentatívne výnosy pre iné plodiny ako ročné plodiny. V tomto prípade, ak kontroly ustanovené v druhom pododseku článku 27 ods. 1 vykazujú riziko, že sa nesplní povinnosť dodať všetku zozbieranú surovinu, členské štáty môžu použitím náležitého postupu ustanoviť reprezentatívne výnosy pre plodiny, ktorých sa toto riziko týka.

Článok 27

Dodávka surovín a množstvá na dodanie

1. Žiadatelia dodajú nákupcovi alebo prvému spracovateľovi:

a) množstvá suroviny, ktoré sa rovnajú minimálne reprezentatívnemu výnosu;

b) všetky suroviny pochádzajúce z plodín, v prípade ktorých sa členské štáty rozhodli využiť možnosť ustanovenú v článku 26 ods. 2.

Členské štáty stanovia primerané kontrolné opatrenia s cieľom zabezpečiť, že sa splní povinnosť dodávky všetkých surovín ustanovená v písmene b) prvého pododseku.

2. Žiadatelia alebo nákupcovia, alebo prví spracovatelia oznámia príslušným orgánom dodávku surovín prostredníctvom písomného vyhlásenia podpísaného nákupcom alebo prvým spracovateľom a žiadateľom. Vyhlásenie obsahuje minimálne tieto informácie:

a) dátum dodávky;

b) dodané množstvá pre každý druh.

3. Nákupcovia alebo prví spracovatelia preberú dodávku surovín uvedenú v odseku 1 a zabezpečia, že ekvivalentné množstvo takýchto surovín sa použije v rámci Spoločenstva na výrobu jedného alebo viacerých energetických produktov.

4. Nákupcovia dodajú prvému(-ým) spracovateľovi(-om) rovnaké množstvo všetkých surovín, aké prebrali od žiadateľov.

5. Prvý spracovateľ môže použiť ekvivalentné množstvo suroviny, medziproduktov alebo vedľajších produktov na výrobu jedného alebo viacerých energetických produktov.

V prípade uvedenom v prvom pododseku, alebo ak nákupca predá ekvivalentné množstvo zozbieranej suroviny, prvý spracovateľ alebo nákupca náležitým spôsobom informuje príslušný orgán, ktorému zložil zábezpeku uvedenú v článku 31, alebo v prípade uplatnenia článku 37, príslušný orgán zodpovedný za schválenie príslušného nákupcu alebo prvého spracovateľa. Ak sa takéto ekvivalentné množstvo použije v inom členskom štáte ako v členskom štáte, v ktorom sa surovina zozbierala, príslušné orgány dotknutých členských štátov sa budú o podrobnostiach takejto transakcie vzájomne informovať.

6. V súlade s národnými ustanoveniami upravujúcimi zmluvné vzťahy môže prvý spracovateľ splnomocniť tretiu stranu na zber surovín od poľnohospodára žiadajúceho o pomoc. Prvý spracovateľ zostáva jediným zodpovedným za povinnosti stanovené v tejto kapitole.

Článok 28

Mimoriadne okolnosti

V prípade mimoriadnych okolností alebo z dôvodu vyššej moci v zmysle článku 40 ods. 4 nariadenia (ES) č. 1782/2003 môže žiadateľ informovať svoj príslušný orgán podľa postupu ustanoveného v článku 72 nariadenia (ES) č. 796/2004, že vzhľadom na takéto mimoriadne okolnosti nie je schopný dodať všetky suroviny alebo časť surovín ustanovených v zmluve uvedenej v článku 25. Príslušný orgán môže po predložení dostatočného dôkazu o takýchto mimoriadnych okolnostiach povoliť úpravy množstiev, ktoré sa majú dodať nákupcovi alebo prvému spracovateľovi.







ODDIEL 5

Podmienky vyplatenia pomoci

Článok 29

Platba

1. Bez toho, aby boli dotknuté sankcie ustanovené v článku 51 nariadenia (ES) č. 796/2004 a v článku 30 tohto nariadenia, pomoc sa vyplatí, iba ak:

a) príslušnému orgánu bola predložená kópia zmluvy v súlade s článkom 25;

b) bola zložená zábezpeka ustanovená v článku 31, pokiaľ sa neuplatňuje článok 37;

c) príslušnému orgánu bolo predložené vyhlásenie ustanovené v článku 27 ods. 2;

d) príslušný orgán skontroloval, že podmienky ustanovené v článku 25 a 27 boli splnené v súvislosti s každou žiadosťou.

2. Odchylne od odseku 1 a bez toho, aby boli dotknuté zníženia a vylúčenia ustanovené v článku 51 nariadenia (ES) č. 796/2004 a sankcie ustanovené v článku 30 tohto nariadenia, pomoc za roky predchádzajúce prvému zberu iných plodín ako ročných plodín sa vyplatí pod podmienkou, že vyhlásenie uvedené v článku 25 ods. 2 bolo predložené príslušnému orgánu a príslušný orgán skontroloval súlad s článkom 25 ods. 2.

Článok 30

Sankcie v prípade nepravdivého vyhlásenia o dodávke

Ak sa počas kontrol zistí, že vyhlásenie o dodávke ustanovené článku 27 ods. 2 je úmyselne nepravdivé, žiadateľ príde o nárok na pomoc. Ak bola pomoc už vyplatená, mala by sa získať späť v súlade s ustanoveniami článku 73 nariadenia (ES) č. 796/2004. V prípade iných plodín ako ročných plodín sa platby, ktoré už boli vyplatené, získavajú späť až do poslednej oprávnenej platby.







ODDIEL 6

Povinnosti nákupcov a prvých spracovateľov

Článok 31

Zábezpeky

1. Nákupcovia a prví spracovatelia zložia svojim príslušným orgánom zábezpeku ustanovenú v odseku 2 ku konečnému dátumu na zmeny a doplnenia žiadostí o platbu za predmetný rok v príslušnom členskom štáte v zmysle článku 15 ods. 2 nariadenia (ES) č. 796/2004. Členské štáty však môžu upustiť od požiadavky na zábezpeku podľa podmienok stanovených v článku 5 nariadenia Komisie (EHS) č. 2220/85 ( 32 ).

2. Zábezpeky, ktoré sa majú zložiť za každú surovinu, sa vypočítajú vynásobením súčtu všetkých plôch, na ktoré sa vzťahuje zmluva podpísaná príslušným nákupcom alebo prvým spracovateľom a ktoré sa použili na produkciu tejto suroviny, sadzbou 60 EUR na hektár.

3. V prípade produkcie iných plodín ako ročných plodín sa však zábezpeky zložia iba za rok prvého zberu a zostanú platné za nasledujúce roky počas obdobia platnosti zmluvy.

4. Ak sa zmluvy menia a dopĺňajú v súlade s článkom 28, zložené zábezpeky sa zodpovedajúcim spôsobom upravia.

5. Bez toho, aby boli dotknuté články 20 až 24 nariadenia (EHS) č. 2220/85, ak bola zábezpeka zložená nákupcom, uvoľní sa po tom, čo bola príslušná surovina dodaná prvému spracovateľovi, pod podmienkou, že príslušný orgán nákupcu má dôkaz o tom, že prvý spracovateľ zložil ekvivalentnú zábezpeku svojmu príslušnému orgánu. V prípade prvého spracovania v členskom štáte uplatňujúcom ustanovenia článku 37 sa zábezpeka zložená nákupcom uvoľní po tom, čo sa predmetné suroviny dodali schválenému prvému spracovateľovi.

Článok 32

Primárne, sekundárne a vedľajšie požiadavky na nákupcov a spracovateľov

1. Nasledujúce povinnosti tvoria primárne požiadavky v zmysle článku 20 nariadenia (EHS) č. 2220/85:

a) povinnosť nákupcov dodať celkové množstvá surovín prvému spracovateľovi v zmysle článku 27 ods. 4;

b) povinnosť prvých spracovateľov spracovať minimálne množstvá surovín stanovené v súlade s článkom 27 ods. 1 na finálne produkty vymedzené v zmluve;

c) povinnosť prvých spracovateľov súvisiaca s ekonomickou hodnotou energetických produktov získaných spracovaním surovín podľa článku 24 ods. 6.

2. Povinnosť prvých spracovateľov spracovať suroviny k 31. júlu v druhom roku nasledujúcom po roku zberu predstavuje sekundárnu požiadavku v zmysle článku 20 nariadenia (EHS) č. 2220/85.

▼M12

3. Nasledujúce povinnosti tvoria vedľajšie požiadavky pre prvotných spracovateľov a nákupcov v zmysle článku 20 nariadenia (EHS) č. 2220/85:

a) povinnosť prebrať príslušné množstvá surovín dodaných žiadateľmi v súlade s článkom 27 ods. 3;

b) povinnosť podpísať vyhlásenie o dodávke uvedené v článku 27 ods. 2;

c) ak je potrebné, povinnosť zložiť záruku v lehote určenej v článku 31 ods. 1.

▼M10

4. Odchylne od článku 20 ods. 2 nariadenia (EHS) č. 2220/85 povinnosť nákupcu alebo prvého spracovateľa umožniť alebo uľahčiť kontroly na mieste, ktoré majú vykonať príslušné orgány, alebo poskytnúť záznamy uvedené v článku 38 tohto nariadenia, predstavuje primárnu požiadavku.







ODDIEL 7

Osobitné pravidlá týkajúce sa používania surovín vo vlastnom podniku

Článok 33

Použitie surovín vo vlastnom podniku

1. Odchylne od článku 25 ods. 1 členské štáty môžu žiadateľom povoliť:

a) použiť zozbierané krátko rotačné lesné stromy patriace pod položku ex060290 41 alebo všetky obilniny, alebo olejniny patriace pod kódy KN 1201 00 90, 1205 10 90, 1205 90 00, 1206 00 91 a 1206 00 99: i) ako palivá na vykurovanie ich poľnohospodárskeho podniku; ii) na výrobu energie alebo biopalív v ich podniku;

b) spracovať všetky zozbierané suroviny na bioplyn patriaci pod kód KN 2711 29 00 v ich poľnohospodárskom podniku.

▼M12

Členský štát môže povoliť žiadateľom používať aj iné suroviny ako poľnohospodárske suroviny určené v písmene a) prvého pododseku za predpokladu, že sa dodržia všetky primerané kontrolné opatrenia.

▼M10

2. Pokiaľ sa uplatňuje odsek 1 tohto článku, neuplatňuje sa článok 25. Žiadatelia predložia svojim príslušným orgánom k dátumu ustanovenému v článku 11 nariadenia (ES) č. 796/2004 spolu s jednou žiadosťou písomné vyhlásenie, ktoré obsahuje minimálne tieto informácie:

a) druhy každej príslušnej suroviny a plochu vysadenú každým druhom;

b) v prípade potreby predpokladaný rok prvého zberu;

c) záväzok žiadateľa priamo použiť alebo spracovať suroviny, na ktoré sa vzťahuje vyhlásenie v súlade s odsekom 1 tohto článku a článku 24 ods. 1, a to k dátumu, ktorý stanovia členské štáty, avšak nie neskôr ako do 31. júla v druhom roku nasledujúcom po roku zberu;

d) zamýšľané konečné použitie suroviny a technický opis plánovanej transformácie.

3. Pokiaľ nie je v tomto oddiele ustanovené inak, na príslušných poľnohospodárov sa uplatňujú ustanovenia tejto kapitoly.

Článok 34

Množstvá surovín, ktoré sa majú použiť vo vlastnom podniku

1. Žiadatelia použijú vo vlastnom podniku:

a) množstvo surovín, ktoré sa minimálne rovná reprezentatívnemu výnosu uvedenému v článku 26, alebo

b) v prípade surovín, pre ktoré nebol stanovený reprezentatívny výnos, všetky zozbierané suroviny.

Členské štáty zavedú príslušné kontrolné opatrenia s cieľom zabezpečiť splnenie povinnosti ustanovenej v písmene b) prvého pododseku.

2. Žiadatelia predložia príslušnému orgánu k dátumu, ktorý stanovia členské štáty, vyhlásenie o zbere, ktoré obsahuje minimálne tieto informácie:

a) dátum zberu;

b) množstvá zozbieraných surovín.

3. V prípade mimoriadnych okolností alebo z dôvodu vyššej moci v zmysle článku 40 ods. 4 nariadenia (ES) č. 1782/2003 môže žiadateľ informovať svoj príslušný orgán v súlade s článkom 72 nariadenia (ES) č. 796/2004, že nebude schopný zozbierať alebo použiť celé množstvo surovín alebo jeho časť podľa odseku 1 tohto článku. Príslušný orgán môže po tom, čo mu bol predložený dostatočný dôkaz o takýchto mimoriadnych okolnostiach, povoliť úpravy množstiev, ktoré sa majú použiť v podniku.

Článok 35

Kontroly

Bez toho, aby boli dotknuté kontroly ustanovené v článkoch 24 a 26 nariadenia (ES) č. 796/2004 a v článku 37 ods. 4 až článok 37 ods. 6 tohto nariadenia, členské štáty uplatňujúce článok 33 ods. 1 tohto nariadenia zavedú príslušné kontrolné opatrenia s cieľom zabezpečiť, že:

a) príslušné množstvá surovín sa zozbierajú v súlade s článkom 34. Takéto kontrolné opatrenia minimálne zahŕňajú: i) administratívne kontroly súladu s článkom 34, pokiaľ ide o zozbierané množstvá; ii) kontroly na mieste minimálne v 10 % poľnohospodárskych podnikov zamerané na overenie zozbieraných množstiev vyhlásených žiadateľom v súlade s článkom 34 ods. 2;

b) suroviny uvedené v písmene a) sa priamo použijú v podnikoch alebo sa spracujú na bioplyn patriaci pod kód KN 2711 29 00.

Článok 36

Platby

1. Bez toho, aby boli dotknuté zníženia a vylúčenia ustanovené v článku 51 nariadenia (ES) č. 796/2004 a v odseku 2 tohto článku, pomoc sa vyplatí žiadateľom pod podmienkou, že:

a) boli zozbierané požadované množstvá surovín podľa článku 34;

b) príslušnému orgánu boli predložené vyhlásenia ustanovené v článku 33 ods. 2 a v článku 34 ods. 2;

c) príslušný orgán vykonal kontroly ustanovené v článku 35 písm. a).

2. Bez toho, aby bol dotknutý článok 40 nariadenia (ES) č. 1782/2003, ak sa zistí, že žiadateľ zámerne predložil nepravdivé vyhlásenie o zbere uvedené v článku 34 ods. 2 tohto nariadenia, tento žiadateľ stráca nárok na pomoc. Ak bola pomoc už vyplatená, získa sa späť v súlade s ustanoveniami článku 73 nariadenia (ES) č. 796/2004.

Pokiaľ sa suroviny nespracovali na energetické produkty k dátumu uvedenému v článku 33 ods. 2 písm. c), pomoc vyplatená za predmetný zber sa získa späť v súlade s článkom 73 nariadenia (ES) č. 796/2004 a poľnohospodár bude vylúčený z nároku na pomoc na energetické plodiny za nasledujúci rok.

Článok 36a

Členské štáty sa môžu rozhodnúť uplatňovať tento oddiel od 1. januára 2008.







ODDIEL 8

Voliteľný systém schvaľovania

Článok 37

Voliteľný systém schvaľovania

1. Odchylne od článku 31 sa môžu členské štáty rozhodnúť, že stanovia systém schvaľovania nákupcov a prvých spracovateľov (ďalej len „schválení prevádzkovatelia“).

Členské štáty sprístupnia verejnosti rozhodnutie uvedené v prvom pododseku k 1. novembru roku predchádzajúceho jeho uplatňovaniu. Za rok 2007 však členské štáty sprístupnia svoje rozhodnutie verejnosti k 1. marcu 2007.

Pokiaľ sa v tomto oddiele neustanovuje inak, ustanovenia tejto kapitoly sa uplatňujú na členské štáty, ktoré sa rozhodli uplatňovať prvý pododsek.

2. Pokiaľ sa členský štát rozhodol uplatňovať odsek 1, prijme potrebné ustanovenia a nevyhnutné opatrenia s cieľom zabezpečiť dodržiavanie ustanovení tejto kapitoly. Členské štáty stanovia konkrétne podmienky schvaľovania prevádzkovateľov, ktoré minimálne zaručia splnenie týchto kritérií:

a) v prípade nákupcov: i) administratívne kapacity na výkon činnosti nákupcu a na vedenie záznamov podľa článku 38; ii) zmluvný vzťah minimálne s jedným spracovateľom na dodávku surovín alebo vykonávanie obchodných činností počas dostatočne dlhého obdobia;

b) v prípade prvých spracovateľov: i) administratívne kapacity na výkon činnosti prvého spracovateľa a administratívne kapacity vykonávať vedenie záznamov podľa článku 38; ii) dostatočné výrobné kapacity na výrobu minimálne jedného energetického produktu podľa článku 24 ods. 1.

▼M12

3. Členské štáty stanovia postup kontroly schvaľovania prevádzkovateľov pred uverejnením zoznamu uvedeného v odseku 6.

▼M10

4. ►M12 Ak sa zistí, že schválený prevádzkovateľ nesplnil povinnosti stanovené v tejto kapitole alebo vnútroštátne ustanovenia prijaté na jej základe, alebo ak nákupca alebo prvotný spracovateľ odmietne alebo neumožní príslušným orgánom vykonať kontroly na mieste, alebo neposkytne informácie uvedené v článku 38, potom členské štáty takémuto prevádzkovateľovi uložia primeranú pokutu. ◄ Sadzba pokút sa vypočíta podľa závažnosti porušenia a pomerne k zábezpekám prepadnutým pre nedodržiavanie požiadaviek stanovených v článku 32.

▼M12

5. Ak schválený prevádzkovateľ v dôsledku hrubého zanedbania povinností nesplní ustanovenia tejto kapitoly alebo vnútroštátne ustanovenia, členský štát môže rozhodnúť o odobratí schválenia prevádzkovateľovi za obdobie, ktoré príslušný členský štát sám určí.

▼M10

6. Do 15. decembra roku predchádzajúceho roku, za ktorý sa pomoc udelila, sprístupnia členské štáty verejnosti zoznam schválených nákupcov a prvých spracovateľov. Pokiaľ však ide o pomoc, ktorá sa má poskytnúť za rok 2007, zoznam schválených nákupcov a prvých spracovateľov sa sprístupní verejnosti najneskôr k 15. aprílu 2007.

▼M12

7. Ak sa členský štát rozhodne uplatniť odsek 1, pomoc sa vyplatí iba žiadateľom, ktorí uzatvorili zmluvy so schválenými nákupcami alebo spracovateľmi za predpokladu, že sú títo usadení v členskom štáte, ktorý sa takisto rozhodol uplatniť odsek 1.

▼M10







ODDIEL 9

Overovanie

Článok 38

Vedenie záznamov

1. Príslušný orgán členského štátu spresní záznamy, ktoré majú viesť nákupcovia, spracovatelia alebo žiadatelia uvedení v článku 33 ods. 1 a frekvenciu aktualizácie týchto záznamov, ktorá sa musí vykonávať aspoň raz mesačne.

2. V prípade spracovateľov tieto záznamy obsahujú minimálne tieto informácie:

a) množstvá rôznych surovín nakúpených na spracovanie;

b) množstvá spracovaných surovín a množstvá a druhy finálnych produktov, spoluproduktov a vedľajších produktov získaných z týchto surovín;

c) straty počas spracovania;

d) zničené množstvá a dôvody takéhoto zničenia;

e) množstvá a druhy produktov predaných alebo prevedených spracovateľom a získané ceny;

f) prípadne mená a adresy následných spracovateľov.

3. V prípade nákupcov tieto záznamy obsahujú minimálne tieto informácie:

a) množstvá všetkých surovín nakúpených a predaných na účely spracovania v rámci tejto schémy;

b) názvy a adresy prvých spracovateľov.

4. V prípade žiadateľov uvedených v článku 33 ods. 1 záznamy obsahujú minimálne skladovú evidenciu umožňujúcu spätnú vysledovateľnosť zberov a spracovania v podniku.

5. Príslušný orgán nákupcu alebo prvého spracovateľa skontroluje, či predložená zmluva spĺňa podmienky ustanovené v článku 24 ods. 1. Ak tieto podmienky nie sú splnené, upovedomí o tom príslušné orgány žiadateľa.

6. Na účely výpočtu ekonomickej hodnoty produktov podľa článku 24 ods. 6 príslušné orgány porovnajú na základe informácií uvedených v odseku 2 súčet hodnôt všetkých energetických produktov so súčtom hodnôt všetkých ostatných produktov určených na iné použitia a získaných v rámci tej istej spracovateľskej operácie. Každá hodnota sa rovná príslušnému množstvu vynásobenému priemernými cenami zo závodu zaznamenanými v predchádzajúcom hospodárskom roku. V prípade, že tieto ceny nie sú dostupné, príslušný orgán stanoví príslušné ceny, konkrétne na základe informácií uvedených v článku 39 ods. 1.

Článok 39

Kontroly spracovania

1. Prví spracovatelia poskytnú svojim príslušným orgánom požadované informácie o danom spracovateľskom reťazci, najmä pokiaľ ide o ceny a technické koeficienty spracovania, ktoré sa majú použiť na stanovenie množstiev finálnych produktov, ktoré sa môžu získať.

2. Príslušné orgány členských štátov, v ktorých sa nachádzajú nákupcovia, uskutočnia kontroly u najmenej 25 % nákupcov so sídlom na ich území, vybraných na základe analýzy rizík. Takéto kontroly obsahujú fyzické kontroly a kontroly obchodných dokumentov s cieľom overiť súlad medzi nákupmi surovín a zodpovedajúcimi dodávkami a súlad s primárnymi, sekundárnymi a vedľajšími požiadavkami stanovenými v článku 32.

3. Príslušné orgány členských štátov, v ktorých sa uskutočňuje spracovanie, pristúpia ku kontrolám dodržiavania článku 24 ods. 1 a primárnych, sekundárnych a vedľajších požiadaviek ustanovených v ►M12 článku 32 ◄ u najmenej 25 % spracovateľov nachádzajúcich sa na ich území, vybraných na základe analýzy rizík. Tieto kontroly zahŕňajú minimálne:

a) porovnanie súčtu hodnôt všetkých energetických produktov so súčtom hodnôt všetkých ostatných produktov určených na iné použitia a získaných tou istou spracovateľskou operáciou;

b) analýzu výrobného systému spracovateľa, spočívajúcu vo fyzickej prehliadke a kontrole obchodných dokladov s cieľom preveriť, či sa zhodujú dodávky surovín, finálnych produktov, spoluproduktov a vedľajších produktov.

Na účely kontrol uvedených v písmene b) prvého pododseku sa príslušné orgány opierajú najmä o technické koeficienty spracovania pre príslušné suroviny. Ak v právnych predpisoch Spoločenstva existujú takéto koeficienty pre vývoz, tak sú uplatniteľné. Ak v právnych predpisoch Spoločenstva takéto koeficienty neexistujú, ale existujú iné koeficienty, tak sa uplatnia tie. Vo všetkých ostatných prípadoch sa pri kontrolách treba spoliehať najmä na koeficienty všeobecne uznávané spracovateľským priemyslom.

4. V prípade spracovateľských operácií uvedených v článku 33 ods. 1 sa kontroly vykonajú u 10 % žiadateľov vybraných na základe analýzy rizík, zohľadňujúc:

a) sumy pomoci;

b) typ produkcie nahlásenej na spracovanie, najmä iné plodiny ako ročné plodiny;

c) počet poľnohospodárskych pozemkov;

d) vývoj od predchádzajúceho roku;

e) výsledky kontrol vykonaných za minulé roky;

f) ostatné parametre, ktoré vymedzia členské štáty, založené na reprezentatívnosti predložených vyhlásení.

5. Kontroly uvedené v odseku 4 zahŕňajú minimálne:

a) porovnanie súčtu hodnôt všetkých energetických produktov so súčtom hodnôt všetkých ostatných produktov určených na iné použitia a získaných tou istou spracovateľskou operáciou;

b) existenciu zariadení na používanie alebo spracovanie surovín v podniku.

6. Ak sa na základe kontrol uvedených v odseku 4 zistia nezhody, príslušný orgán vykoná dodatočné kontroly v priebehu roka a následne zvýši percento žiadateľov, ktorí budú predmetom kontrol na mieste v nasledujúcom roku, v súlade s článkom 26 ods. 3 nariadenia (ES) č. 796/2004.

7. Ak bolo stanovené, že niektoré prvky kontrol uvedených v odsekoch 2, 3 a 4 sa môžu vykonať na základe vzorky, táto vzorka musí zaručiť spoľahlivý a reprezentatívny stupeň kontroly.

8. Každá kontrola na mieste je predmetom správy o kontrole podpísanej kontrolórom, v ktorej sú uvedené podrobnosti o vykonaných kontrolách. Táto správa predovšetkým obsahuje:

a) dátum kontroly;

b) prítomné osoby;

c) kontrolované obdobie;

d) použité kontrolné techniky a prípadne metódy odberu vzoriek;

e) výsledky kontroly.

Článok 40

Dodatočné opatrenia a vzájomná pomoc

1. Členské štáty prijmú všetky ďalšie opatrenia požadované na účely správneho uplatňovania tejto kapitoly a poskytnú si vzájomnú pomoc potrebnú na účely kontrol požadovaných na základe tejto kapitoly. Ak v tejto kapitole nie sú ustanovené príslušné zníženia a vylúčenia, členské štáty môžu uplatniť príslušné národné sankcie proti účastníkom trhu zapojeným do postupu poskytovania pomoci.

2. Ak je to potrebné alebo ak sa to vyžaduje v tejto kapitole, členské štáty si navzájom pomáhajú s cieľom zabezpečiť účinné kontroly a pravosť predložených dokumentov, ako aj správnosť vymenených údajov, ktoré sa majú kontrolovať.

▼M10 —————

▼B







KAPITOLA 9

ŠPECIFICKÁ REGIONÁLNA POMOC PRE PLODINY NA ORNEJ PÔDE

Článok 45

Dátum výsevu

Na získania oprávnenia na regionálnu pomoc pre plodiny na ornej pôde, stanovenú v článku 98 nariadenia (ES) č. 1782/2003, musí byť deklarovaná plocha osiata do dátumu, ktorý bude stanovený členskými štátmi, ktorý by nemal byť neskôr ako 15. jún.







KAPITOLA 10

POMOC PRE OSIVO

Článok 46

Certifikované osivá

V prípade uplatnenia článku 99 nariadenia (ES) č. 1782/2003, je poskytnutá pomoc pre produkciu základného a úradne certifikovaného osiva, ako je určené v smerniciach 66/401/EHS, 66/402/EHS a 2002/57/ES a vyhovujúceho štandardom a podmienkam stanoveným v týchto smerniciach, v súlade s článkami 47 až 50 tohto nariadenia.

Článok 47

Produkcia osiva

1. Osivo môže byť produkované:

(a) buď na základe zmluvy o pestovaní uzavretej medzi semenárskym zariadením alebo chovateľom a pestovateľom osiva,

(b) alebo priamo semenárskym zariadením alebo chovateľom; takáto produkcia musí byť doložená vyhlásením o pestovaní.

2. Semenárske zariadenia a chovatelia uvedení v odseku 1 sú schvaľovaní alebo registrovaní členskými štátmi. Schválenie alebo registrácia členským štátom sú platné na celom území Spoločenstva.

3. Semenárske zariadenie alebo chovateľ pestujúci osivo alebo majúci osivo vypestované v inom členskom štáte, ako v tom, v ktorom bolo vykonané schválenie alebo registrácia uvedené v odseku 2, predložia na požiadanie príslušným úradom tohto členského štátu všetky údaje potrebné na kontrolu oprávnenia na pomoc.

Článok 48

Územná oprávnenosť

Každý členský štát poskytne pomoc iba na osivo zozbierané na jeho území počas kalendárneho roka, v ktorom začína marketingový rok, na ktorý bola pomoc stanovená.

Pomoc je poskytnutá všetkým pestovateľom osiva za podmienok, ktoré zaručujú rovnaké zaobchádzanie s príjemcami bez ohľadu na miesto ich usídlenia v rámci Spoločenstva.

Článok 49

Obchodovanie osiva

Pomoc je poskytnutá iba za podmienky, že osivo bolo v skutočnosti predané na osev príjemcom najneskôr do 15. júna roku nasledujúceho po zbere. „Obchodovať“ znamená držbu k dispozícii alebo na sklade, predajné predvádzanie, predaj alebo dodávku inej osobe.

▼M4

Článok 49a

Zálohové platby

Členské štáty môžu poskytovať zálohové platby pestovateľom osív od 1. decembra obchodného roka. Tieto platby sú úmerné množstvu osiva, ktoré už bolo predané na osev v zmysle článku 49 za predpokladu, že sú splnené všetky podmienky kapitoly 10.

▼B

Článok 50

Odrody Cannabis sativa L.

Odrody Cannabis sativa L. oprávnené na pomoc na základe článku 99, odsek 4 nariadenia (ES) č. 1782/2003 sú tie, ktoré sú uvedené v prílohe II nariadenia (ES) č. 796/2004.







KAPITOLA 11

PLATBA NA PLOCHU PRE PLODINY NA ORNEJ PÔDE







ODDIEL 1

Všeobecné ustanovenia týkajúce sa oprávnenosti na platbu na plochu pre plodiny na ornej pôde

Článok 51

Oprávnený pozemok

1. Na účely kapitoly 10 nariadenia (ES) č. 1782/2003:

(a) „trvalé pasienky“ znamenajú „trvalé pasienky“ v zmysle článku 2 bodu (2) nariadenia Komisie (ES) č. 796/2004;

(b) „trvalé plodiny“ znamenajú „trvalé plodiny“ v zmysle článku 2 bodu (c) nariadenia Komisie (ES) č. 795/2004.

2. Na účely prvého odseku článku 108 nariadenia (ES) č. 1782/2003, pôda pod trvalými pasienkami v roku 2003 je:

(a) pôda deklarovaná farmárom v jeho žiadosti o pomoc na rok 2003 ako pôda pod trvalými pasienkami, a

(b) pôda nedeklarovaná farmárom v jeho žiadosti o pomoc na rok 2003, pokiaľ môže byť preukázané, že pôda nebola pod trvalými pasienkami v roku 2003.

3. Podľa tretieho odseku článku 108 nariadenia (ES) č. 1782/2003, môžu členské štáty upustiť od prvého odseku tohto článku iba na základe nasledujúcich podmienok:

(a) pri plochách, ktoré podliehajú programu reštrukturalizácie, definovaného ako „zmena štruktúry a/alebo oprávnenej výmery poľnohospodárskeho pozemku nariadená verejnými orgánmi“, členské štáty podniknú opatrenia na zabránenie značného zvýšenia celkovej poľnohospodárskej výmery oprávnenej na platbu na plochu pre plodiny na ornej pôde; toto môže najmä zahŕňať pokladanie predtým oprávnených výmer za neoprávnené ako kompenzačné opatrenie; plochy nanovo deklarované za oprávnené členským štátom v rámci programu reštrukturalizácie nepresiahnu plochu nanovo deklarovanú za neoprávnenú v rámci tohto programu o viac ako 5 %;

(b) v prípade jednej alebo druhej formy verejnej intervencie, ak výsledkom tejto intervencie je farmár pestujúci plodiny na pôde predtým považovanej za neoprávnenú na platbu na plochu pre plodiny na ornej pôde za účelom pokračovania jeho obvyklej poľnohospodárskej činnosti a daná intervencia znamená, že pozemok pôvodne oprávnený ním byť prestane, členské štáty môžu zvýšiť ich celkovú oprávnenú poľnohospodársku výmeru, buď dočasne alebo trvalo, o viac ako 0,1 % ich celkovej základnej výmery;

(c) ak je farmár schopný udať náležité a objektívne dôvody na výmenu pôdu neoprávnenej na platbu na plochu pre plodiny na ornej pôde za oprávnenú pôdu na jeho poľnohospodárskom pozemku, členské štáty skontrolujú, či neexistujú oprávnené dôvody na zamietnutie takýchto výmen, najmä z hľadiska environmentálneho rizika a poskytnú dôkaz v návrhu predloženom Komisii, že celková suma oprávnenej pôdy zostáva nezmenená; za žiadnych okolností nemôžu výmeny viesť k zvýšeniu celkovej výmery prípustnej ornej pôdy na poľnohospodárskom pozemku; členské štáty stanovia systém pre predchádzajúce oznámenie a schválenie týchto výmen.

Článok 52

Podmienky platby

Bez vplyvu na článok 2 sú platby na plochu pre plodiny na ornej pôde vyplácané iba na plochy:

(a) umiestnené v regiónoch klimaticky a poľnohospodársky vhodných na pestovanie plodín na ornej pôde; členské štáty majú právomoc rozhodnúť, že akýkoľvek región nie je vhodný na produkciu určitých plodín na ornej pôde;

(b) na sú ktorých plodiny udržiavané aspoň po začiatok kvitnutia za podmienok obvyklého pestovania.

Čo sa týka tvrdej pšenice, plodiny sú navyše pestované v súlade s miestnymi štandardmi najmenej do 30. júna, vzhľadom na ktorý je poskytnutá platba, pokiaľ nie je zožatá v plnej zrelosti pred týmto dátumom.

Článok 53

Regionálna suma

1. Ak sú plochy producenta oprávnené na platbu na plochu pre plodiny na ornej pôde umiestnené vo viac ako v jednom produkčnom regióne, je suma, ktorá buď vyplatená, stanovená podľa umiestnenia každej plochy, ktorá je predmetom jeho žiadosti.

2. Členské štáty, ktoré pristupujú osobitne ku kukurici v regiónoch, kde je kukurica pestovaná najmä na siláž, sú oprávnené použiť výnos pre kŕmne obilie v tomto regióne na všetky plochy kukurice v daných regiónoch.







ODDIEL 2

Osobitné ustanovenia týkajúce sa niektorých plodín na ornej pôde

Článok 54

Tráva na siláž

1. Na účely článku 100, odsek 3 nariadenia (ES) č. 1782/2003, sa pod „trávou na siláž“ rozumie plodina pestovaná na plochách osiatych najmä trávnymi porastami a zožatá za zelena aspoň raz v roku s cieľom konzervácie v uzavretom prostredí anaeróbnou fermentáciou.

Plochy registrované na pestovanie trávneho osiva certifikovaného v súlade so smernicou 66/401/EHS počas príslušného marketingového roku nie sú opravené na platby na plochu pre plodiny na ornej pôde.

2. Ustanovenia tejto kapitoly, s výnimkou podmienky týkajúcej sa kvitnutia v bode (b) prvého odseku článku 52, sa uplatňujú na trávu na siláž.

3. V členských štátoch, ktoré prijmú opatrenia týkajúce sa špecifickej plochy pre trávu na siláž, ako je uvedené v prílohe IV, budú farmári oprávnení na platbu na plochu vzhľadom na trávnu siláž.

Článok 55

Tvrdá pšenica

1. Žiadosti o pomoc, čo sa týka doplnkovej a špeciálnej pomoci na tvrdú pšenicu, stanovenú v článku 105 nariadenia (ES) č. 1782/2003, sú platné iba ak:

(a) je predložená žiadosť o platbu na plochu, ako je uvedené v článku 101 nariadenia (ES) č. 1782/2003, na rovnaký počet hektárov osiatych tvrdou pšenicou;

(b) je použité minimálne množstvo osiva certifikovaného v súlade so smernicou 66/402/EHS.

2. Členské štáty, pred 1. októbrom roka predchádzajúceho roku, na ktorý je poskytnutá pomoc, stanovia a oznámia farmárom minimálne množstvo certifikovaného osiva, ktoré bude použité v súlade s poľnohospodárskou praxou v príslušnom členskom štáte.

Článok 56

Ľan a konope pestované na vlákno

1. Platba na plochu pre ľan a konope pestované na vlákno podlieha nasledujúcim podmienkam:

(a) predloženie rovnopisu zmluvy alebo záväzku uvedeného v prvom odseku článku 106 nariadenia (ES) č. 1782/2003 najneskôr do 15. septembra roku, vzhľadom na ktorý je platba poskytnutá alebo v skorší dátum stanovený členským štátom;

(b) použitie osiva nasledujúcich odrôd: ▼M1 ————— ▼B (ii) pre konope pestované na vlákno, odrody uvedené v prílohe II nariadenia (ES) č. 796/200415. mája roku, vzhľadom na ktorý je platba poskytnutá a cer